
शुल्क 

भाई सियारामशरण, 

तुम कहानियाँ लिखते-पढ़ते हो । सुनो, एक कहानी । 

सन्ध्या हो रही थी। किसी गाँव के एक कृपक गृहस्थ के 
चत्वर पर कोई हारा-थका पथिक अपनी पोटली रखकर बेठ गया और 
अपने दुप के छोर से व्यजन करने लगा । गृहस्थ ने घर से निकलकर 
कहा--“महाराज, यहाँ ठहरने का स्थान गाँव के बाहर का शिवालय 
है ।” आगन्तुक ने दीन भाव से कहा--“भेया, हमें कुछ न चाहिए | 
थकेन्माँदे कहाँ जायेंगे ? रात भर यहाँ एक ओर पड़े रहने दो । सबेरे 
अपना मागं लगे |”? 

“कुछ कथा-वार्त्ता रामायण आदि कहते हो ?” 

“यदि इसके बिना आश्रय न मिळे तो कुछ सुना दूँगा 1” 

“त्र पड़े रहो 17 

ग्रहस्थ भीतर चला गया । तनिक देर में उसका लड़का बाहर से 
आया ( पथिक को उसी भाँति उससे भी निबटना पड़ा । परन्तु वह 
माता ( देवी ) के भजनों का प्रेमी था। पथिक ने उसके लिए भी 
हामी भरी । 

थोड़ी देर में उसका छोटा भाई आ पहुँचा । उससे भी वही 
झंझट ! वह आल्हा का रसिक था! पथिक को आल्हा सुनाना भी 
स्वीकार करना पड़ा! | 

रात में सब खा-पीकर बडे । पथिक का शरीर चूर-चूर हो. 


| रहा था । इधर श्रोता अपनी अपनी कह रहे ये । मृहस्थ ने कहा--< 

है: 1 
“महाराज, हो जाने दो, एकऑआध चौपाई ।” छोटे लड़के ने क्रम भंग 
करते हुए, बड़े भाई के कुछ कहने के पहले ही कहा--“कहाँ की 
चौपाई ? महाराज, आल्हा होने दो, मैंने पहले ही कह दिया था ।” 
बड़े लड़के ने बिगड़कर कहा--“मूसलछ बदलना है हमें आव्हा से ? 
महाराज, साता का भजन आरम्भ करो !” 
सब झपनी अपनी वात के लिए हठ करने लगे! पथिक ने 
किसी माँ ति बैठकर कहा-“भाई, झुझे लेकर बयो आपस में कलह 
करते हो ? लो, सब सुनो 
मङ्कगल-भवन, अमज्ञलहारी , 
द्रवहु सो दसरथ-अजिर-विहारी ! 
यह हुईं कथा ! 
दिन की उचन, करन की बेरा, सुरहिन वन को जाय हो माय । 
इक बन लाँव दुजे वन पहुँची, तीजे खिंच दहाड़ौ हो माय ! 
यह हुआ माता का भजन !! और 
कारी बदरिया बहन हमारी 
कौंधा वीरन लगे हमार! 
आज बरस जा मोरी कनवज में 
कन्ता एक रेन रह जायें! 
यह हुआ आल्हा !!! अब तो सोने दोगे ?' 
कहानी तुम्हें रुची हो या नहीं, परन्तु तुम अकेले ही मेरे लिए 
उस गृहस्थ के सम्मिलित कुटुम्ब हो रहे हो ! मेरी शक्ति का विचार 
किये विना ही मुझसे ऐसे ही अनुरोध किया करते हो । कविता लिखो, 
गीत लिखो, नाटक लिखो । अच्छी बात है । लो कविता, लो गीत, 
लो नाटक ओर लो गद्यन्पच्च, तुकान्त-अतुकान्त सभी कुछ, परन्तु 
वास्तव में कुछ भी नहीं ! 

भगवान्‌ छुद्ध और उनके अस्त-तस्व की चर्चा तो दूर की बात 
हे, राहुल-जननी के दो-चार आँसू ही तुम्हें इसमें मिल जायँ तो 
अहुत समझना । ओर, उनका श्रेय भी “साकेत? की ऊर्मिला देवी को 
ही है, जिन्होंने कृपापूर्वक कपिलवस्तु के राजोपवन की ओर मुझे 
संकेत किया है । 
हाय ! यहाँ भी वही उदासीनता ! अमिताभ की आभा में ही 
उनके भक्तों की आँखें चौंधिया गई और उन्होंने इधर देखकर भी 
न देखा। सुगत का गीत तो देश-विदेश के कितने ही कवि-कोविदों ने 
गाया हे, परन्तु गर्निणी गोपा की स्वतन्त्र-सत्ता ऑर महत्ता देखकर 
मुझे शुद्धोदन के शब्दों में यही कहना पड़ा है कि 
गोपा विना गोतम भी ग्राह्य नहीं मुझको । 
अथवा तुम्हारे शब्दों में मेरी वष्णव-भावना ने तुललीदर 
देकर यह नेवेद्य बुद्धदेव के सम्मुख रक्खा है । कविराजों के राज-भोग 
व्यंजन मैं कहाँ पाऊँगा ? देखू, वे इस अकिञ्चन की यह “खिचड़ी! 
स्वीकार करते हैं या नहीं ! 
लो भाई, तुम्हें इससे सन्तोप हो या नहीं, तुम्हारे अधिकार का 
झुक चुकाने की चेष्टा मैंने अवश्य की है । स्वतिरस्तु । 
चिरगाँव, तुम्हारा 


प्रबोधिनी १९७९ मेथिल्लीशरण्‌ 

कथा-्सूच्र 


कपिलवस्तु के महाराज झुद्धोदन के पुत्र रूप में भगवान्‌ 
बुद्धदेच का अवतार हुआ था! उनकी जननी मायादेची उन्हें जन्म 
देकर ही मानो कृतकृत्य होकर सुक्ति पा गईं ! झद्धोदन की दूसरी 
रानी नन्द्‌-जननी महाप्रजावती ने उनका लाळन-पालन किया । 

उनका नाम सिद्धार्थ और गोतम भी था । सिद्धि-लाभ करके 
वे बुद्ध कहराये । सुगत, तथागत आर अमिताभ आर भी उनके 
अनेक नाम हैं । 

बाल्यकाल से ही उनमें बीतराग के लक्षण प्रकट होने लगे थे । 
शिक्षा प्राप्त करने पर उनकी और भी वृद्धि हुई ! शुद्धोदन को चिन्ता 
हुईं और उन्हें संसारी बनाने के लिए उन्होंने उनका व्याह कर देना 
ही ठीक समझा! खोज और परीक्षा करने पर देवदह की राजकुमारी 
यशोधरा ही, जिसे गोपा भी कहते हैं, उनकी बधू बनने योग्य सिद्ध 

ईँ 

यशोधरा के पिता महाराज दण्डपाणि ने सम्बन्ध स्वीकार 
करने के पहले वर की विद्या-डुद्धि के साथ उसके बल-बीय की भी 
परीक्षा लेनी चाही | सिद्धाथं ने शाख-शिक्षा के साथ ही साथ शख- 
शिक्षा भी ग्रहण की थी ! परन्तु शाख की ओर ही पुत्र का मनोयोग 
समझकर पिता को कुछ चिन्ता हुई ! तथापि कुमार सब परीक्षाओं में 
अनायास ही उत्तीणे हो गये । “हटत ही धनु भयेहु विवाहू” के 
अनुसार यशोधरा के साथ उनका विवाह हो गया ! 

पिता ने उनके लिए ऐसा प्रासाद बनवाया था जिसमें सभी 
ऋतुओं के योग्य सुख के साधन एकत्र थे! किसी राग-रंग और 
आमोद-प्रमोद की कमी नथी! परन्तु भगवान तो इसके लिए 
अवतीणे हुए नहीं थे । पिता का प्रबन्ध था कि जो कुछ स्वस्थ, शोभन 
और सजीव हो उसीपर उनकी दृष्टि पड़े । परन्तु एक दिन एक रोगी 
को, दूसरे दिन एक वुद्ध को और तीसरे दिन एक शतक को देखकर, 
संसार की इस गति पर गौतम को बड़ी ग्लानि एवं करुणा आइ 
और उन्होंने इसका उपाय खोजने के लिए एक दिन अपना घर 
छोड़ दिया । उनके उस प्रयाण को महाभिनिप्क्रमण कहते हैं! 

तब तक उनके एक पुत्र भी हो चुका था । उसका नाम था 
राहुल । अभी उसके जन्म का उत्सव भी पूरा न हुआ था कि कपिल- 
वस्तु में उनके ग्रृह-त्याग का शोक छा गया । 

रात को अपने सेवक छन्दक के साथ कन्थक नामक अश्व पर 
चढ़कर वे चळ दिये ! 

जिस प्रकार रुग्ण, वृद्ध और सुतक को देखकर वे चिन्तित 
इए थे उसी प्रकार एक दिन एक तेजस्वी सन्यासी को देखकर उन्हें 
सन्तोष भी हुआ था । अपने राज्य की सीमा पर पहुंचकर उन्होंने 
राजकीय वेश-भूषा छोड़कर सन्यास धारण कर लिया और रोते हुए 
छन्दक को कर्षिलवस्तु लोटा दिया ! सबके लिए उनका यही सन्देश 
था कि मैं सिद्धि-लाभ करके लोटा ! 

सिद्धार्थ वेशाली और राजगृह में विद्वानों का सत्संग करते हुए 
गयाजी पहुँचे । राजगृह के राजा विम्बसार ने उन्हें अपने राज्य का 
अधिकार तक देकर रोकता चाहा, परन्तु वे तो स्वयं अपना राज्य 
छोड़कर आये थे । हाँ, सिद्धि-लाभ करके बिम्बसार को दशन देना 

उन्होंने स्वीकार कर लिया । 

राजयुह से पाँच ब्रह्मचारी भी तप करने के लिए उनके साथ 
हो लिये थे, जो पंचभद्रवर्गीय के नाम से प्रसिद्ध हैं ! 

निरंजना नदी के तीर पर गौतम ने तपस्या आरम्भ कर दी। 
बरसों तक वे कठोर साधन करते रहे परन्तु सिद्धि का समय अभी 
नहीं आया था ॥ 

उनका विगलितवसन-शरीर आतप, वर्षा, शीत और क्षुधा के 
कारण ऐसा अवरा और जड़ हो गया कि चलना फिरना तो दूर, उनमें 
हिलने डुलने की भी शक्ति न रह गई । विचार करने पर उन्हें यह 
मार्ग उपयुक्त न जान पड़ा और उन्होंने मिताहार स्वीकार करके योग 
साधन करना उचित समझा । किन्तु उनके साथी पाँचों भिक्षुकों ने 
उन्हें तपोभ्रष्ट समझ कर उनका साथ छोड़ दिया । 

गौतम ने उनकी निन्दा पर इक्पात भी नहीं किया। वे 
निन्दास्तुति से उपर उठ चुके थे, परन्तु निर्बळता के कारण वे 
भिक्षा करने के लिए भी न जा सकते थे । इधर उनके शरीर पर वख 
भी न था! उसकी उन्हें आवश्यकता भी न थी। परन्तु झोक में 
भिक्षा करने के लिए जाने पर लोक की मर्यादा का विचार वे 
कैसे छोड़ते ? 

किसी प्रकार खिसककर पास के शमशान से एक वस्त्र उन्होंने 
प्राप्त किया और उसे धारण कर लिया ! 

गाँव की कुछ लड़कियाँ उन्हें कुछ आहार दे जाती थीं । उसीसे 
उनमें चलने फिरने की शक्ति आ गई । सुजाता नाम की एक खी ने 
उन्हें बड़ी सुस्वादु खीर भेट की थी । उसे खाकर, कहते हैं भगवान्‌ 
बहुत तृप्त हुए थे ! र 

एक दिन निरंजना नदी को पारकर उन्होंने एकान्त में एक 
अइ्वस्थ वृक्ष देखा ! यह स्थान उन्हें समाधि के लिए बहुत उपयुक्त 

९ 
जान पड़ा । अन्त में वही वृक्ष बोधि वृक्ष कहछाया और वहीं समाधि में 
निर्वाण का तत्व उनको दृष्टिगोचर हुआ । 

इसके पहले स्वयं मार ( कामदेव ) ने उन्हें उस मागं से विरत 
करना चाहा । क्योंकि वह विषयों का विरोधी मागं था । सुन्दरी 
अप्सराएँ उनके सामने प्रकट हुई । परन्तु वे ऐसे ऋषिन्सुनि न थे जो 
डिग जाते । 

मार ने लुभाने की ही चेष्टा नहीं की, उन्हें डराया धमकाया 
भी । कितनी ही विभीषिकाएँ उनके सामने आई, परन्तु वे अटल रहे ! 

स्वयं जीवन्मुक्त होकर भगवान्‌ ने जीवमात्र के लिए मुक्ति का 
मार्ग खोल दिया । 

कमकाण्ड के आडस्बर की अपेक्षा सदाचार को उन्होंने प्रधानता 
दी और यज्ञा के नाम से होनेवाली जीव-हिंसा का घोर विरोध किया! 

जो पाँच भिक्षु उनका साथ छोड़कर चले गये थे उन्हींको 
सबसे पहले भगवान्‌ के उपदेश सुनने का सौभाग्य प्राप्त हुआ । 
संसार भर में जिसकी धूम मच गईं, काशी के समीप सारनाथ में ही 
आरम्भ में, उस धमंचक्र का प्रवत्तन हुभा। वे भिक्षु उन दिनों 
वहीं थे । 

रोहिणी नदी के तीर पर कपिळवस्तु में भी यह समाचार कैसे न 
यहुँचता ? छुद्धोदन ने बुद्धदेव को बुलाने के लिए दूत भेजे । परन्तु 
जो जो उन्हें लेने के लिए गये वे सब उनके दर्शन और उपदेश से 
स्वयं संसार त्यागी होकर उनके संघ में दीक्षित हो गये। अन्त में 
झुद्धोदन ने अपने मन्त्रि-पुत्र की, जो सिद्धार्थं का बाल्यसखा था, उन्हे 
लेने के लिए भेजा । वह भी भगवान्‌ के संघ में प्रविष्ठ हो गया परन्तु 
शुद्धोदन से प्रतिज्ञा कर आया था, इसलिए भगवान को उनका 
स्मरण दिलाना न भूला ! 

१० 

भगवान्‌ कपिलवस्तु पधारे! रात को वे नगर के बाहर 
उद्यान में रहे। सबेरे नियमानुसार भिक्षा के लिए निकले । इस 
समाचार से वहाँ हलचल मच गई! यशोधरा को बड़ा परिताप हुआ । 
शुद्धोदन ने खेद पूर्वक उनसे कहा--'क्या यही हमारे कुछ की 
परिपाटी है ?' भगवान्‌ ने कहा-- नहीं, यह बुद्ध-कुछ की परिपाटी है? 

भगवान्‌ राजप्रासाद में पधारे। सबने उनका उचित स्वागत 
समादुर किया! परन्तु यशोधरा उस समारोह सें सम्मिलित न हुई । 
उससे कहा गया तो उसने यही कहा--भगवान की मुझपर कृपा 
होगी तो वे स्वयं ही मेरे समीप पधारेगे ।! अन्त में भगवान्‌ ही उसके 
निकट गये और उस समय भी इस महीयसी महिला ने उन्हें राहुल का 
दान देकर अपने महात्याग का परिचय दिया । 

यशोधरा 


संगलाचरण 


राम, तुम्हारे इसी धाम में 

नाम-रूप-युण-लीला - लाभ ; 
इसी देश में हमें जन्म दो , 

लो, प्रणाम हे नीरजनाभ | 
धन्य हमारा भूमि-भार भी , 

जिससे तुम अवतार घरो; 
भुक्ति-मुक्ति माँग क्या तुमसे , 

हमें भक्ति दो, ओ अमिताभ ! 

सखिदाथे 
१ 


घूम रहा है कैसा चक्र | 

वह नवनीत कहाँ जाता है, रह जाता है तक्र । 
पिसो, पड़े हो इसमें जब तक , 
क्या अन्तर आया है अब तक , 
सहें अन्ततोगत्वा कब तक--- 

हम इसकी गति वक्र १ 

घूम रहा है कैसा चक्र | 
कैसे परित्राण हम पावे! 
किन देवों को रोवें-गावे ! 

पहले अपना कुशल मनावे 

वे सारे सुर - शक्र! 

घूम रहा है कैसा चक्र ! 

बाहर से कया जोड़ -जाड़ ! 
मैं अपना ही पल्ला झाड़ू । 
तब है, जब वे दाँत उखाड़ , 

रह भव -सागर - नक्र | 

घूम रहा दै कैसा चक्र ! 


४.” 

१३ सिद्धार्थः 


देखी मैंने आज जरा ! 
हो जावेगी क्या ऐसी ही मेरी यशोधरा! 
हाय | मिलेगा मिट्टी में वह वर्ण-सुवण खरा १ 
सूख जायगा मेरा उपवन, जो है आज हरा! 
सो सो रोग खड़े हो सम्मुख, पश्च ज्यों बाँध परा , 
धिक्‌ | जो मेरे रहते, मेरा चेतन जाय चरा ! 
रिक्त मात्र है क्या सव भीतर बाहर भरा भरा? 
कुछ न किया, यह सूना भव भी यदि मैंने न तरा । 


३ 

मरने को जग जीता है ! 
रसता है जो रन्भ-पूर्णघट , 

भरा हुआ भी रीता है। 
यह भी पता नहीं, कब किसका 

समय कहाँ आ बीता है ? 
विष का ही परिणाम निकलता , 

कोई रस क्या पीता है! 
कहाँ चला जाता है चेतन , 

जो मेरा मनचीता. है! 
खोजूगा मैं उसको, जिसके 

विना यहाँ सब तीता है| 

१४ 


भुवन-भावने, आ पहुँचा में, 
अब क्यों तू यों भीता है! 
अपने से पहले अपनों की 
सुगति गोतमी गीता 


mu 


8 


कपिळभूमि-भागी, क्या तेरा 

यही परम पुरुषार्थ हाय! 
खाय - पिये, वस जिये-मरे तू, 

यों ही फिर फिर आय-जाय? 
अरे योग के अधिकारी, कह , 

यही .तुझे क्या योग्य हाय! 
भोग भोगकर मरे रोग में, 

बस वियोग ही हाथ आय! 
सोच हिमालय के, अधिवासी , 

यह लजा की बात हाय! 
अपने आप तपे तापी से 

तू न तनिक भी शान्ति पाय! 
बोल युवक, क्या इसीलिए है 

यह. यौवन अनमोल हाय] 
आकर इसके दाँत तोड़.दे 

जरा भङ्ग कर अक्ञष-काय ! 

२५ सिद्धार्थ 
बता जीव, क्या इसीलिए है 

यदद जीवन का फूल हाय | 
पका और कच्चा फल इसका 

तोड़ तोड़कर काल खाय? 
एक वार तो किसी जन्म के 

साथ मरण अनिवार्य हाय! 
वार वार धिक्कार, किन्तु यदि 

रहे मृत्यु का शेष दाय। 
अमृतपुत्र, उठ, कुछ उपाय कर , 

चल, चुप हार न बेठ हाय! 
खोज रहा है क्या सहाय तू? 

मेट आप ही अन्तराय। 


प्र 

पड़ी रू तू मेरी भव-भुक्ति ! 
मुक्ति-हेठु जाता हूँ यह मैं, मुक्ति; मुक्ति, बस मुक्ति ! 
मेरा मानस-हंस सुनेगा ओर कौन-सी युक्ति! 
मुक्ताफल  निद्वन्द्र चुनेगा, चुन ले कोई थुक्ति । 

आज्ञा ढूँ या दूँ में अकाम? 
ओ क्षणभंगुर भव, राम राम | 


रख अत्र अपना यह स्वझ-जाल , 
निष्फळ मेरे ऊपर न॑ डाल | 
मैं जागरूक हूँ, ले संभाल 
निज राज-पाट, धन, धरणि, धाम | 
ओ क्षणभंगुर भव, राम शम | 


रहने दे वैभव यशःशोभ, 

. जब हमीं नहीं, क्या की्तिलोभ ! 

तू क्षम्य, करूं क्‍यों हाय क्षोभ , 
थम, थम, अपने को आप थाम । 
ओ क्षणभंगुर भव, राम राम | 


क्या भाग रहा हूँ भार देख! 

तू मेरी ओर निहार देख? 

में त्याग चला निस्सार देख, 
अटकेगा मेरा कोन काम! 
ओ क्षणमंगुर भव, राम राम! 

रूपाश्रय तेरा तरुण गात्र, ' 

कह, वह कब तक है प्राण-पात्र ! 

भीतर भीषण कंकाल मात्र , 
बाहर बाहर है टीम-टाम | 
ओ क्षणभंगुर भव, राम राम | 


प्रच्छन्न रोग हैं, प्रकट भोग; 

संयोग मात्र भावी वियोग! 

हा लोभ-मोह में छीन लोग, 
भूले हैं अपना अपरिणाम | 
ओ क्षणभंगुर भव, राम राम | 


यह आद्रे-शुष्क, यह उष्ण-शीत , 

यह वर्तमान, यह तू व्यतीत ! 

तेरा भविष्य क्या मृत्यु-भीत ? 
पाया क्‍या तूने घूम-घाम ! 
ओ क्षणभंगुर भव, राम रास ! 


में सूघ चुका वे फुछ फूल, 

झड़ने को हैं सब झटित झूल । 

चख देख चुका हूं में समूल-- 
सड़ने को हैं वे अखिल आम ! 
ओ क्षणभंगुर भव, राम रास ! 

सुन सुनकर, छू छूकर अशेष , 
मैं निरख चुका हूँ निर्निमेष , 
यदि राग नहीं, तो हाय ! द्वेष , 


चिर-निंद्रा की सब झम-झाम । 


ओ क्षणमंगुर भव, 


उन विषयों में परितृप्ति ! हाय ! 
करते हैं हम उलटे उपाय | 
खुजलाऊँ मैं क्‍या बेठ काय! 


राम राम | 


हो जाय ओर भी प्रबल पाम? 


ओ क्षणभंगुर भव, 


सब देकर भी क्या आज दीन , 
अपने या तेरे निकट दीन! 


ON 


पर मेरा श्रम है 


में हूँ अत्र अपने ही अधीन , 


राम राम | 


अविश्राम | 


ओ क्षणभंगुर भव, राम राम | 


इस मध्य निशा में ओ अभाग, 
तुझको तेरे ही अर्थ त्याग, 


जाता हूँ में यह _वीतराग-। 


~ 


द्राव तक र या 


ओ क्षणभंगुर भव, 


राम राम | 

महाभिनिष्क्रमण 


तू दे सकता था विपुल वित्त, 

पर भूले उसमे श्रान्त चित्त। 

जाने दे चिर जीवन-निमित्त , 
दूँ क्या में तुझको हाड-चाम ? 
ओ क्षणभंगुर भव, राम राम | 


रह काम, क्रोध, मद, लोभ, मोह , 
लेता हूँ मैं कुछ ओर टोह। 
कब तक देखू चुपचाप ओह! 
आने - जाने की धूम-घाम? 


ओ क्षणभंगुर भव, राम राम! 


हे ओक, न कर तू रोक-टोक , 

पथ देख रहा है आत्तं लोक, 

मेट मैं उसका दुःख-शोक ; 
ब्रस, लक्ष्य यही मेरा ललाम । 
ओ क्षणमंगुर भव, राम राम ! 


मैं _त्रिविध-दुःख-विनिडृत्ति-हेतु 

बाधू अपना पुरुषार्थ-सेत ; 

सर्वत्र उड़े कव्याण:केतु , 
तब है मेरा सिद्धार्थ नाम! 
ओ क्षणभंगुर भव, राम राम ! 

वह कर्म-काण्ड-ताण्डव-विकास 
वेदी पर हिंसा-हास-रास , 
लोळुप-रसना का लोल-लास , 
तुम देखो ऋग. यजु और साम ! 
ओ क्षणभंगुर भव, राम राम ! 


आ, मित्र-चक्षु के दृष्टि-छाभ ; 

ला, हृदब-विजय-रस-बृष्टि-लाभ । 

पा, हे स्वराज्य, बढ़ सूष्टि-लाभ , 
जा दण्ड-भेद्‌, जा साम-दास। 
ओ क्षणभंगुर भव, राम राम ! 


तत्र जन्मभूमि, तेरा महत्त्व , 

जब में ले आऊ अंमृत-तत्त्व । 

यदि पा न सके तू सत्य-सत्त्व , 
तो सत्य कहाँ ! भ्रम ओर भ्राम ! 
ओ क्षणभंगुर भव, राम राम ! 


हे पूज्य पिता, माता, महान , 

क्या माँगू तुमसे क्षमा-दान ! 

क्रन्दन क्यों? गाओ भद्र-गान , 
उत्सव हो पुर-पुर, ग्राम-ग्राम | 
आओ क्षणभंगुर भव, राम राम ! 

सहाभिनिष्क्रमण 


हे मेरे प्रतिभू, तात नन्द, 

पाऊँ यदि में आनन्द-कन्द 

तो क्‍यों न उसे लाऊँ अमन्द ? 
तू तो है मेरे ठौर-ठाम। 
ओ क्षणभंगुर भव, राम राम | 

आयि, गोपे, तेरी गोद पूर्ण , 

तू हास-विलास-विनोद-पूर्ण ! 

अत्र गोतम भी हो मोदःपूर्ण , 
क्या अपना विधि है आज वाम ? 
ओ क्षणभंगुर भव, राम राम! 


क्या तुझे जगाऊँ एक वार! 

पर है अब भी अप्राप्त सार; 

सो, अभी स्वझ ही तू निहार , 
हे शुभे, इवेत के साथ श्याम | 
ओ क्षणभंगुर भव, राम राम! 


राहुल, मेरे ऋण-मोक्ष, माप ! 

लाऊ में जब तक अमृत आप , 

माँ ही तेरी माँ और बाप; 
दुल, माठृ-हृदय के मूदुल दाम! 
ओ क्षणभंगुर भव, राम राम | 

यह घन तम, सन सन पवन जाल ; 
भन भन करता यह काल व्याल , 
मूच्छित विषाक्त वसुधा विशाल | 
भय, कह, किस पर यह सूरि भाम ! 
ओ क्षणभंगुर भव, शाम राम | 


,छन्दक, उठ, ला निज वाजिराज , 

“तज भय-विस्मय, सज शीघ्र साज 

सुन, मृत्यु-विजय-अभियान आज | 
मेरा प्रभात यह रात्रि-याम । 
ओ क्षणभंगुर भव, राम राम | 


ब जन्म-मरण का भ्रमण-भाण ; 

में देख चुका हूँ _अपरिमाण | 

निर्वाण - हेते मेरा प्रयाण; 
क्या वात-वृष्टि, क्या शीत-घास । 
ओ क्षणभंगुर भव, राम राम ! 


है राम, तुम्हारा वंशजात , 

सिद्धार्थ, तुम्हारी भाँति, तात , 

घर छोड चला यह आज रात ; 
आद्यीष उसे दो, लो प्रणाम । 
ओ क्षणभंगुर भव, राम राम | 


)9॥7 ९ 

१ 
नाथ, कहाँ जाते हो! 
अब भी यह अन्धकार छाया है। 
हा | जगकर क्‍या पाया, 
मैंने वह खप्त भी गंवाया है! 


२्‌ 
सखि, वे कहाँ गये हैं! 
मेरा ब्रायाँ नयन फड़कता है। 
पर में कैसे मानूँ १ 
देख, यहाँ यह हृदय घडकता है । 


३ 

आली, वही बात हुई, भय जिसका था मुझे , 

मानती हूँ उनको गइन-वन-गामी मैं, 
ध्यान-मप्न देख उन्हें एक दिन मैंने कहा-- 

“क्यों जी, प्राणवलभ कहूँ या तुम्हें खासी में १? 
चौंक, कुछ लजित-से, बोले हँस आर्यपुत्र = 

“योगेश्वर क्यों न होऊं, _ गोपेश्वर नामी में ! ` ' 
किन्तु चिन्ता छोड़ो, किसी अन्य का विचार करूँ , 

तो हूँ जार पीछे, प्रिये ! पहले हूँ कामी मैं |? 

| 

१-34 


यशोधरा २४ 


8 
कह आळी, कया फल है 
अब तेरी उस अमूल्य सजा का? 
मूल्य नहीँ क्या कुछ भी 
मेरी इस न लजा का | 


प 
सिद्धिहेतु स्वामी गये, यह गौरव की बात; 
पर चोरी-चोरी गये, यही बडा व्याघात। 


सखि, वे मुझसे कहकर जाते , 
कह्‌, तो क्या मुझको वे अपनी पथ-बाधा ही पाते १ 


मुझको बहुत उन्होंने माना, 
फिर भी क्या पूरा पहचाना ? 
मैंने मुख्य उसीको जाना, 
जो वे मन में लाते। 
सखि, वे मुझसे कहकर जाते। 


स्वयं सुसाजत करके क्षण में 
प्रियतम को, प्राणों के पण में , 
हमी भेज देती हैं र्णमें+- 
क्षात्र-ध्मं के नाते। 
सर्वि, वे मुझसे कहकर जाते । 

२५ यशोधरा 


हुआ न यह भी भाग्य अभागा , 
किसपर विफल गर्व अब जागा १ 
जिसने अपनाया था, त्यागा; 
रहें स्मरण ही आते | 
सखि, वे सुझसे कहकर जाते । 
नयन उन्हे हैं निष्ठुर कहते , 
पर इनसे जो आँसू बहते , 
सदय ह्दय वे कैसे सहते? 
गये तरस ही खाते! 
सखि, वे मुझसे कहकर जाते । 
जाये, सिद्धि पावे वे सुख से, 
दुखी न हों इस जन के दुख से , 
उपालम्भ दूँ में किस मुख से £-- 
आज अधिक वे भाते ! 
सखि, वे मुझसे कहकर जाते। 
गये, लौट भी वे आवेगे, 
कुछ अपूर्वं - अनुपम लावेंगे , 
रोते प्राण उन्हें पावेंगे, 
पर कया गाते गाते?! 
सखि, वे मुझसे कहकर जाते। 


६ 
प्रियतम ! तुम श्रुति-पथ से आये। 
तुग्हे हृदय में रखकर मैंने अधर - कपाट ल्गाये। 

यशोधरा २६ 


मेरे हास - विलास ! किन्तु क्‍या भाग्य तुम्हें रख पाये! 
दृष्टि - मार्ग से निकल गये ये तुम रसमय मनभाये | 
प्रियतम ! तुम श्रुति - पथ से आये | 
यशोधरा क्या कहे ओर अब, रहो कहीं भी छाये, 
मेरे ये निःश्वास व्यर्थ, यदि तुमको खींच न लाये। 
प्रियतम | तुम श्रुत्ति - पथ से आये । 


NS 
नाथ, तुम 
जाओ, किन्ठु लोट आओगे, आओगे, आओगे। 
नाथ, तुम 


हमें विना अपराध अचानक छोड़ कहाँ जाओगे 
नाथ, तुम 
अपना कर सम्पूर्ण सृष्टि को मुझे न अपनाओगे ! 
नाथ, तुम 
उसमे मेरा भी कुछ होगा, जो कुछ तुम पाओगे। 
प 
सास-ससुर पूछेगे 
तो उनसे क्या अभी कहूँगी में १ 
हा ! गर्विता तुम्हारी 
मौन रहूँगी, रहूँगी मैं । 
ट्‌ 
में आप विना घूँघट के 
आई उदार इस घर में । 
मुहे किन्तु छिपा कर अटके 
तुम किस दुरन्त अन्तर में १ 

नन्द्‌ 


आये, यह मुझपर अत्याचार! 
राज्य तुम्हारा प्राप्य, मुझे ही था तप का अधिकार ! 


छोडा मेरे लिए, हाय ! क्या तुमने आज उदार! 
कैसे भार सहेगा सम्प्रति, राहुल है सुकुमार 
आये, यह मुझपर अत्याचार | 


नन्द्‌ तुम्हारी थाती पर ही देगा सब्र कुछ वार, 
क्किन्ठु करोगे कब तक आकर ठम उसका उद्धार ! 


आर्य, यह मुझपर अत्याचार ! 

झहाप्रजावती 


मैंने दूध पिलाकर पाला । 

सोती छोड़ गया पर मुझको वह मेरा मतवाला ! 
कहाँ न जाने वह भटकेगा ; 
किस झाडी में जा अटकेगा । 
हाय ! उसे काँटा खटकेगा , 

वह है भोला-भाला। 

मैंने दूध पिलाकर पाला | 
निकले भाग्य हमारे सूने, 
वत्स, दे गया तू दुख दूने; 
किया मुझे कैकेयी तूने; 

हा कलङ्क यह काला | 

मैंने दूध पिलाकर पाला । 
कह, में कैसे इसे सहुँगी ! 
मरकर भी क्या वची रहूँगी! 
जीजी से कया हाय ! कहूँगी १ 

जीते जी यह ज्वाला । 

मैने दूध पिलाकर पाला । 
जरा आ गई यह क्षण भर में , 
बेठी हूँ में आज डगर में! 
लकड़ी तो ऐसे अवसर से 

देता जा, ओ लाला। 

मैंने दूध .पिलाकर पाला | 

शुद्धोदन 
१ 


मैंने उसके अर्थ यह, रूपक रचा विशाल , 
किन्ठु भरी खाली गई, उलट गया वह ताल | 
चला गया रे, चला गया! 
छला न जाय हाय ! वह यह में 

छला गया रे, छला गया | 
चला गया रे, चला गया! 

खींचा मैंने गुण-ला तान, 

निकल गया वह बाण-समान ! 

समते तेरा, मान महान 
दला गया रे, दला गया! 
चला गया रे, चला गया! 

स्वस्थ देह-सा था यह गेह, 

गया प्राण-सा वह निस्नेह ! 

अश्रु ! व्यर्थ है अब यह मेह , 
जला गया रे, जला गया! 
चला गया रे, चला गया! 

उसे फूल-सा रक्खा पाळ, 

गया गन्ध-सा वह इस काल | 

यह विष-फल, काँटे-सा साळ , 
फला गया रे, फला गया |! 
चला गया रे, चला गया ! 

यशोधरा 


धिक ! सब राज-पाट, धन-घाम , 
धन्य उसीका लक्ष्य ललाम ! 
किन्तु कहूँ कैसे हे शम! 
_भला गया रे, भला गया | 
चला गया रे, चला गया | 
२ 
शुद्धोदन न 
बीरा है यशोधरे, तू, धेय कैसे में घरू! 
तू ही बता, उसके लिए मैं आज क्या करूँ १ 
यशोधरा--- 
उनकी सफलता मनाओ तात, मन से; 
सिद्धिलाभ करके वे लोटे शीघ्र बन से। 
शुद्धोदन 
तू क्या कहती है बहू, पाऊे मैं जहाँ कहीं , 
चतुर चरो को भेज खोजें, भी उसे नहीं! 
यशोधरा--- 
तात, नहीं ! 
शुद्धो दन 
कैसी बात? बेटी यह भूल है। 
यशोधरा 
किन्तु खोज करना उन्हीके प्रतिकूल है। 
शुद्धो दन 
bt 1302. पी 


v t 


SEN 1) 

३१ 


यशो धरा-- 

तात, सोचो, क्‍या गये वे इसी अर्थ हैं , 

खोज हम लावे उन्हे, क्या वे असमर्थ हैं! 
शुद्धोदन 

बेटी, वह प्रौढ है क्या ? वत्स भोला-भाछा है । 
यशोधरा--- 

पा लिया उन्होंने किन्तु ज्ञान का उजाला है! 
शुद्धोदन-- 

गोपे, यह गर्व ओर मान क्या उचित दै? 
यशो घरा-- 

जो मैं कहती हूँ तात, हाय वही हित है। 
शुद्धोदन 

जान पडती तू आज मुझको कठोर है। 
य॒शोधरा-- 

धर्म लिये जाता मुझे आज उसी ओर है। 
शुद्धोदन 


तू है सती, मान्य रहे इच्छा तुझे पति की , 

में हूँ पिता, चिन्ता मुझे पुत्र की प्रगति की । 

भूला वह भोला, उठा र्क्खूँ क्या उपाय में ! 
यशोधरा-- 

उनसे भी भोला तुम्हे देखती हूँ हाय में ! 

यशोधरा 


पुरजन 


१ 
भाई रे! हम प्रजाजनों का हाय! भाग्य ही खोटा ! 
दिखा दिखाकर लाभ अन्त में आ पडता है रेटा! 

रोते रहे सभी पुर-परिजन , 
राज्य छोड़कर राम गये वन , 
पडा रहा वह धाम-घरा-घन ; 
खडा रहा पश्कोटा | 
ह] खोटा | 


यु 


भाई रे! हम प्रजाजनी का हाय ! भाग्य ह 
गये आज सिद्धार्थ हमारे , 


जो थे इन प्राणों के प्यारे; 
भार मात्र कोई अत्र घारे, 
राज्य धूलि में लोटा! 
भाई रे! हम प्रजाजनों का हाय! भाग्य ही खोटा! 
हम हो कितने ही अनुरागी , 
हुए आज वे सब कुछ त्यागी , 


कैसे उस विभूति का भागी 
होता. यह... घर. छोटा ! 


भाई रे! हम प्रजाजनों का हाय ! भाग्य ही खोटा ! 
-३ 

लो, यह छन्दक आया, पर कन्थक शून्य पृष्ठ क्यों आया ! 

है भगवान! न जानें, कोन समाचार यह लाथा? 

ख्न्द्क 

१ 

कहूँ ओर क्या भाई! 
आना पड़ा मुझे में आया, मुझको मृत्यु न आई ! 
मारो तुम्हीं मुझे, मर जाऊं सुख से राम-दुहाई , 
झूठ कहूँ तो सुगति न देवे मुझको, गंगा माई । 
जोग-श्रष्ट थे आर्य उसीकी धुन थी उन्हें समाई, 
राज्य छोड़ संन्यास ले गये, रज ही हाय रमाई | 
सोने का झुमेर भी उनके निकट हुआ था राई , 
अन्न, वस्र-भूषण क्या, उनको नहीं शिखा भी माई ! 


द्र 

हाय | काट डाले वे केश ! 
चिकने, चुपडे, कोमल-कच्चे, सच्चे सुरभि-निवेश । 
शोभित ही रहता है शोभन, रख ले कोई वेश; 
दिया समान उन्होंने सबको आशा का सन्देश । 
“(करे न कोई मेरी चिन्ता, नहीँ मुझे मय-लेश , 
सिद्धि-छाम करके में फिर भी लोटूंगा निज देश । 
सह सकता में नहीं किसीका जन्म जन्म का क्लेश , 
तुम अपने हो, जीव मात्रका हित मेरा उद्देश | 

यशोधरा 


१ 

जाओ, मेरे सिर के बाल । 
आलि, कर्तरी ठा, मैंने कया पाले काले व्याल ! 
उल्झे यहाँ नये आपस में सुल्झे वे ब्रत - पाल ; 
डस न हाय ! मुझे एडी तक विस्तृत ये विकराल । 
कस न और मुझे अब आकर हेसहीर, मणिमाळ , 
चार चूड़ियाँ ही हाथों भैं पड़ी रहें चिरकाल | 
मेरी मलिन गूदड़ी में भी है राहुर - सा लाल ! 
क्या है अंजन - अंगराग, जब मिली विभूति विशाल ! 
बस, सिन्दूर - विन्दु से मेरा जगा रहे यह भाल, 
वह जळता अंगार जळा दे उनका सव जंजाळ । 


~ 


आज नया उत्सव है, ऽ 

घन्य अहा ! इस उमङ्ग का क्या, कहना ! 
सूनी अंखियोँ ने भी 

निरख सखी, . क्या अपूव गहना पहना ! 


३ 
वतमान मेरा अहा ! है अतीत का ध्यान; 
किन्तु हाय ! इस शान सें अच्छा था अज्ञान! 

३५ यशोधरा 


४ 
यह जीवन भी यदोधरा का अङ्ग हुआ, 
हाय ! सरण भी. आज न मेरे सङ्ग हुआ ! 
सखि, वह था क्‍या सभी स्वप्न, जो भङ्ग हुआ ! 
मेरा रस क्‍या हुआ ओर क्या रङ्ग हुआ ! 
| 


~ 


सिला न हा | इतना भी योग , 
में हँस लेती तुझे वियोग! 
देती उन्हें ब्रिदा मैं गाकर , 
भार झेलती गोरव पाकर , 
यह निःइवास न उंठता हा कर ! 
वनता मेरा राग न रोग | 
मिला न हा ! इतना भी योग। 
पर वेसा कैसे होना था! 
वह॒ मुक्ताओं का बोना था! 
लिखा भाग्य में तो रोना था-- 
यह मेरे कर्मो का भोग! 
मिला न हा ! इतना भी योग | 
पहुँचाती मैं उन्हें सजाकर , 
गये स्वयं वे मुझे लजाकर्‌ | 
ढूँगी कैसे! वाद्य, बजाकर 
-्गे _ जब उनको सब लोग | 
, मिला न हा! इतना भी योग | . 

यशोधरा 


६ 
दू किस मुह से तुम्हें उलहना ! 
नाथ, मुझे इतना दी कहना । 


हाय ! स्वार्थिनी थी मैं ऐसी, _ सेक तुम्हें तरख हेती १ 
जहाँ राज्य भी त्याज्य, वहाँ में जाने तुम्हें न देती? 
आश्रय होता या वह बहना £ 
नाथ, मुझे इतना ही कहना। 


त्रिदा न लेकर स्वागत से भी वंचित यहाँ किया है; 
हन्त ! अस्त में यह अविनय भी तुमने मुझे दिया है। 
जैसे रक्खो, वेसे रहना! 
नाथ, मुझे इतना ही कहना । 


ले न सकेगी तुम्हें वही बढ़ तुम सब कुछ दो जिसके , 
यह लजा, यह क्षोभ भाग्य में लिखा गया कब, किसके १ 
में अधीन, मुझको सव सहना। 
नाथ, मुझे इतना ही कहना । 


ष्9 
अब कठोर हो .वज्रादपि ओ कुसुमादपि सुकुमारी ! 


आर्यपुत्र दे चुके परीक्षा, अब है मेरी वारी। 

न्ध्त 


३७ यशोधरा 


मेरे लिए, पिता ने सबसे धीर-वीर वर चाहा; 

आर्यपुत्र को देख उन्दने सभी प्रकार सराहा | 

फिर भी हठकर हाय! बथा ही उन्हें उन्होंने थाहा ; 

किस योद्धा ने बढ़कर उनका शोर्य-सिन्थु अवगाहा ? 
क्योकर सिद्ध करूँ अपने को मैं उन नर की नारी 
आर्यपुत्र दे चुके परीक्षा, अब है मेरी वारी। 

देख कराळ काल-सा जिसको काँप उठे सब भय से, 

गिरे प्रतिदन्दी नन्‍दाजन, नागदत्त जिस हय से, 

वह तुरंग पालित-कुरंग-सा नत हो गया विनय से , 

क्यों न गूंजती रंगभूमि फिर उनके जय जय जय से! 
निकला वहाँ कौन उन-जैसा प्रवळ-पराक्रमकारी १ 
आर्यपुत्र दे चुके परीक्षा, अत्र है मेरी वारी | 

सभी सुन्दरी बालाओं में मुझे उन्होंने माना , 

सबने मेरा भाग्य सराहा, सबने रूप बखाना ; 

खेद, किसीने उन्हें न फिर भी ठीक ठीक पहचाना , 

भेद चुने जाने का अपने मैंने भी अत्र जाना। 
इस दिन के उपयुक्त पात्र की उन्हे खोज थी सारी | 
आर्यपुत्र दे चुके परीक्षा, अब है मेरी वारी। 

मेरे रूप-रंग, यदि ठुझको अपना गव रहा है; 

तो उसके झूठे गौरव का तूने भार सहा है। 

तू परिवर्तनशील उन्होने कितनी वार कहा है-- 

“कूला दिन किस अन्धकार में डूबा और बहा है !! 
किन्तु अन्तरात्मा भी मेरा था क्या विक्ृत-विकारी ? 
आर्यपुत्र दे चुके परीक्षा, अब है मेरी वारी । 

यशोधरा - 


में अबला | पर वे तो विश्रत वीर-बली थे मेरे 
मैं इन्द्रियासक्ति | पर वे कब थे विषयों के चेरे १ 
अयि मेरे अद्धागि-भाव, क्या विषय मात्र थे तेरे? 
हा! अपने अञ्चल में किसने ये अङ्गार विखेरे १ 
है नारीत्व मुक्ति में भी तो अहो विरक्त विहारी | 
आर्यपुत्र दे चुके परीक्षा, अब है मेरी वारी | 
सिद्धि-माग की बाधा नारी | फिर उसकी क्‍या गति है! 
पर उनसे पूछू क्या, जिनको मुझसे आज विरति है | 
अर्द्ध विश्व में व्याप्त शुभाञ्चभ मेरी भी कुछ मति है! 
मैं भी नहीं अनाथ जगत में, मेरा भी प्रभु पति है ! 
यदि मैं पतिव्रता तो मुझको कौन भार-भय भारी? 
आर्यपुत्र दे चुके परीक्षा, अब है मेरी वारी | 
यशोधरा के सूरि भाग्य पर ईर्ष्या करने वाली, 
तरस न. खाओ कोई उसपर, आओ भोली-भाली | 
तुम्हे न सहना पडा दुःख यह, मुझे यही सुख आली | 
वधू-वंश की लाज देव ने आज मुझीपर डाली | 
बस, जातीय सहानुभूति ही मुझपर रहे तुम्हारी | 
आर्यपुत्र दे चुके परीक्षा, अब है मेरी वारी। 
जाओ नाथ | अमृत लाओ तुम, मुझमें मेरा पानी 
चेरी ही में बहुत तुम्हारी मुक्ति तुम्हारी रानी। 
प्रिय तुम तपो, सहूँ में भरसक, देखू बस हे दानी--- 
कहाँ तुम्हारी गुण-गाथा में मेरी करुण कहानी १ 
तुम्हें अप्सरा-विन्न न व्यापे यशोघराकरधारी [ 
आर्यपुत्र दे चुके परीक्षा, अब है मेरी बारी। 

Rr ___ 
यशोघरा 


प 
सर्वि, प्रियतम हैं. बन में १ 
किन्तु कोन इस मन में! 


दिव्य - मूर्ति - वंचित भले चर्म - चक्षु गल जायें, 
प्रलय ! पिघलकर प्रिय न जो प्राणों में ढल जाय | 
जैसे गन्ध पवन मे! 
सर्वि, प्रियतम हैँ वन में ! 


नयन, बृथा व्याकुळ न हो; नई नहीं यह रीति, 
रखते हो तुम प्रीति तो धारण करो प्रतीति | 
यही बडा बल जन में, 
सखि, प्रियतम हैं बन में ! 


भक्त नहीं जाते कहीं, आते हैं भगवान; 
यशोधरा के अर्थ है अब भी. यह अभिमान। 
में निज राज - भवन में , 
सखि, प्रियतम हैं वन मे! 


उन्हें समर्पित कर दिये, यदि मेने सब काम, 
तो आवेगे एक दिन, निश्चय मेरे राम। 
यहाँ, इसी आँगन मे, 
सखि, प्रियतम हैं. बन में! 

यशोधरा रह 


र्‌ 
सरण सुन्दर बन आया री! 
शरण मेरे मन भायारी! 
आली, मेरे मनस्ताप से पिघला वह इस बार ; 
रहा कराल कठोर काळ सो हुआ सदय सुकुमार ! 
नर्म सहचर - सा छाया री! 
मरण सुन्दर बन आया री। 
अपने हाथों किया विरह ने उसका सब श्रृद्धार ४ 
पहना दिया उसे उसने मृदु मानस - मुक्ता - हार | 
विरुद विहगों ने गाया री! 
मरण सुन्दर बन आया री ! 
फूर्लो पर पद रख, कूलों पर रच लहरा से रास ढी 
मन्द पवन के स्यन्दन पर चढ बढ़ आया सविलास | 
भाग्य ने अवसर पाया री | 
मरण सुन्दर बन आया री | 
फिर भी गोपा के कपाल में कहाँ आज यह भोग ! 
प्रितम का क्या, यम का भी है दुर्लभ उसे सुयोग १ 
सरण सुन्दर बन आयारी | 
स्वामी मुझको मरने का भी दे न गये अधिकार , 
छोड़ गये मुझपर अपने उस राहुल का सब भार । 
जिये जळ जलकर काया री | 
सरण सुन्दर बन आया री! 

४१ यशोधरा 


१० 
जलने को ही स्नेह बना । 
उठने को ही वाष्प बना है, 
गिरने को ही मेह बना। 


जल्ता स्नेह जलावेगा ही, 
फोले बाष्प फलावेगा ही, 
मिट्टी मेह गलावेगा ही, 
सब सहने को देह बना ! 
जलने को ही स्नेह बना | 


यही भला, आँसू बह जावे, 
रक्त-विन्दु कह किसको भावे? 
में उठ जाऊं सखि, वे आवे, 
वसने को ही गेह वना, 
जळने को ही स्नेह बना। 


११ 
सखि वसन्त-से कहाँ गये वे , 
में ऊष्मा-सी यहाँ रही। 
मैंने ही क्या सहा, सभीने 
सेरी बाघा-व्यया सही । 

यशोधरा ४२ 


_तप मेरे मोहन का उद्धव धूल उडाता आया, 
हाय | विभूति माने का भी मैंने योग न पाया। 
सूखा कण्ठ, पसीना छूटा, मृगतृष्णा की माया , 
झुलसी दृष्टि अंधेरा दीखा, दूर गई वह छाया। 
मेरा ताप और तप उनका ; 
जलती है हा! जठर मही, 
मैंने ही कया सहा, सभीने 
मेरी बाधा-व्यया सही। 
जागी किसकी वाष्पराशि, जो सूने में सोती थी ! 
किसकी स्म्रुति के बीज उगे ये, सृष्टि जिन्हें बोती थी १ 
अरी बृष्टि, ऐसी ही उनकी दया-दृष्टि रोती थी, 
विश्व-वेदना की ऐसी ही चमक उन्हें होती थी । 
किसके भरे हृदय की धारा, 
शतधा होकर आज बही ? 
मैंने ही क्या सहा, सभीने 
मेरी बाधा-व्यया सही | 
उनकी झान्ति-कान्ति की ज्योत्स्ना जगती है पल पल में ; 
शरदातप उनके विकास का सूचक है थळ थळ में , 
नाच उठी आशा प्रति दळ पर किरणों की झल झल में , 
खुळा सलिल का हृदय-कमळ खिळ हंसौ के कलकल में । 
।पर मेरे मध्याह्न | वता क्‍यों 
तेरी मूर्च्छा वनी वही? 
मैंने ही कया सहा, सभीने 
सेरी बाधा-व्यथा सही। 

४३ 


यशोधरा 


हेमपुन्ञ॒ हेमन्तकाळ के इस आतप पर वारु , 
प्रियस्पर्श की पुलकावलि में कैसे आज विसाहँ ? 
किन्तु शिशिर, ये ठंडी साँछे हाय | कहाँ तक धारूं? 
तन गारूँ, मन मारूं, पर क्या मैं जीवन मी हारे ? 
मेरी बाँह गही स्वामी ने 
मैंने उनकी, छाँह गही , 
मैंने ही क्या सहा सभीने | 
मेर {धा - व्यथा सही | 
पेड़ों ने पत्ते तक, उनका त्याग देखकर, त्यागे , 
मेरा धुँबलापन कुहरा बन छाया सबके आगे | 
उनके तप के अथि - कुण्ड - से घर घर में हैं जागे , 
मेरे कम्प, हाय ! फिर भी तुम नहीं कहीं से भागे.) 
। पानी जमा, परन्तु न मेरे 
खट्टे दिन का दूध - दही , 
मैंने ही क्या सहा, सभीने 
मेरी बाधा - व्यथा सही | 
आशा से आकाश थमा है, इवास-तन्तु कब टूटे ? 
दिन-मुख दमके, पछव चमके, भव ने नव रस लूटे ! 
खामी के सद्भाव फेलकर फूल फूल में फूटे , 
उन्हें खोजने को ही मानो नूतन निर्झर छूटे ! 
उनके श्रम के फल सब भोग 
यशोधरा की विनय यही, 
मैंने ही क्या सहा, सभीने 
मेरी बाधा - व्यथा सही । 

यशोधरा ४४ 
१२ 
कूक उठी है कोयल काली | 
ओ मेरे वनमाली | 
चक्कर काट रही है रह रह, सुरभि मुग्ध मतवाली ; 
अम्बर ने गहरी छानी यह, भूपर दुगुनी ढाली ! 
ओ मेरे वनमाली ! 
समय स्वयं यह सजा रहा है डगर डगर में डाळी , 
मृदु समीर-सह बजा रहा है नीर तीर पर ताली ., 
ओ मेरे वनमाली | 
लता कण्टकित हुई ध्यान से ले कपोर की लाली , 
फूल उठी है हाय | मान से प्राण भरी हरियाली । 
ओ मेरे वनमाली | 
ढलक न जाय अव्ये आँखों का, गिर न जाय यह थाळी , 
उड़ न जाय पंछी पाँखों का, आओ हे गुणशाली ! 
ओ मेरे वनमाली ! 
१३ 
उनका यह कुञ्ज - कुटीर वही 
झडता उड अंशु - अबीर जहाँ, 
अलि, कोकिल, कीर, शिखी सब हैं र 
सुन चातक की रट “पीव कहाँ १” 
अव भी सब साज समाज़ वही. 
तब भी सब आज अनाथ यहाँ, 
सखि, जा पहुँचे सुघ - संग कहीं 
यह अन्ध सुगन्ध समीर वहाँ! 

४५ यशोधराः 


१४ 
दरक कर दिखा गया निज सार जो , 
हँस दाडिम, तू खिल खेल , 
प्रकट कर सका न अपना प्यार जो , 
रो कठिन ह्दय सब झेळ। 


१५ 
बलि जाऊं, वलि जाऊँ चातकि, बलि जाऊँ इस रट की ! 
मेरे रोम रोम में आकर यह काँटे-सी खटकी | 
भटकी हाय कहाँ घन की सुध, तू आशा पर अटकी , 
मुझसे पहले तू सनाथ हो, यही विनय इस घट की | 


१६ 
फलो के बीज फलों में फिर आये , 
मेरे दिन फिरे न हाय! 


मैं भी थी सखि, अपने 

मानस की राजहंसनी रानी, 
सपने की - सी बातें! 

प्रिय के तप ने सुखा दिया पानी । 

राहुल-जननी 
र 


चुप रह, चुप रह, हाय अभागे | 
रोता है, अव किसके आगे! 
ठे देख पाते वे रोता, 
मुझे छोड़ जाते क्यों सोता! 
अव कया होगा! तब कुछ होता , 
सोकर हस खोकर ही जागे! 
चुप रह, चुप रह, हाय अभागे] 
बेटा, में तो हूँ रोने को, 
तेरे सारे मल धोने को; 
हस तू, है सब कुछ होने को, 
भाग्य आयेंगे फिर भी भागे। 
चुप रह, चुप रह, हाय अभागे | 
ठुझको क्षीर पिला कर टूँगी, 
नयन - नीर ही उनको दूँगी, 
पर ५ क्या पक्षपातिनी हुँगी १ 
मैंने अपने सब रस त्यागे | 
खुप रह, चुप रह, हाय अमागे ! 

४७ 


राहुल-जननी 


८३ 
चेरी भी वह आज कहाँ कल थी जो रानी; 
दानी प्रभु ने दिया उसे क्यों मन यह मानी ? 
अबला-जीवन, हाय ! तुम्हारी यही कहानी-- 
आँचल में है दूध ओर आँखों में पानी! 
मेरा शिक्षु - संसार वह, दूध पिये, पारपुष्ट हो , 
पानी के ही पात्र तुम, प्रभो, रुष्ट या दुष्ट हो| 


Et 
यह छोटा-सा छौंना ! 
कितना उज्वल, कैसा कोमळ, क्या ही मधुर-सर्छौना | 
क्यों न हसू-रोऊ-गाऊं मैं, लगा मुझे यह टोंना , 
आर्यपुत्र, आओ, सचमुच में दूँगी चन्द-खिलोना ! 


४ 

जीणे तरी, भूरि भार, देख, अरी, एरी ! 
कठिन पन्थ, दूर पार, और यह अँधेरी | 
सजनी उल्टी बयार, 
वेग घरे प्रखर धार, 
पद पद पर विपद वार ; 

रजनी घन-घेरी । 
जीण तरी, भूरि भार, देख, अरी, एरी ! ' 

जाना होगा परन्तु; 
खींच रहा कोन तन्तु? 
गरज रहे घोर जन्तु, 
बजती भय-भेरी | 
जीणे तरी, भूरि भार, देख, अरी, एरी ! 


समय हो रहा सपल , 
अपने वश कोन यत्न ! 
गाँठ में अमूल्य रल, 
बिसरी सुध मेरी। 
जीर्ण तरी, भूरि भार, देख, अरी, एरी ! 


भव का यह विभव साथ ; 
थाती भर किन्तु हाथ । 
ले लें कब लोट नाथ ? 
सौंप बचे चेरी। 
जीर्ण तरी, भूरि भार, देख, अरी, एरी ! 


इस निधि के योग्य पात्र 
य॒दि था यह तुच्छ गात्र , 
तो यही प्रतीति मात्र 
~ 
देव, दया तेरी। 
जीर्ण तरी, भूरि भार, देख, अरी, एरी ! 

४९ राहुल-ज 


देव बनाये रक्खे 

राहुल, बेटा, विचित्र तेरी क्रीडा , 
तनिक बहल जाती है 

उसमें मेरी अधीर पीडा-ब्रीडा | 


६ 
किलक अरे, में नेक निहारूं , 
इन दांता. पर मोती वारू! 


पाना भर आया फूलों के मुहँ में आज सबेरे , 
हाँ, गोपा का दूध जमा है राहुल ! मुख मे तेरे । 
लटपट चरण, चाल अटपट-सी मनभाई है मेरे , 
तू मेरी अंगुली घर अथवा में तेरा कर धारूं? 
इन दाँतों पर मोती वारूँ! 


आ, मेरे अवलम्ब, बता क्यों “अम्ब अम्ब? कहता है ? 
“पित्ता, पिता? कह, बेटा जिनसे घर सूना रहता है | 
दहता भी है, बहता भी है, यह जी सब सहता है । 
फिर भी तू पुकार, किस मुह से हा ! में उन्हें पुकारू ? 
इन दांतों पर मोती वारू| 

9 
ठी, चक्र कहा चलळ्ता है १ 
सुना गया भूतल ही चलता, भानु अचल जलता है। 
आली, चक्र कहाँ चलता है १ 
कटते हैं हम आप घूमकर, निर्वश - निर्बळता है , 
दिनकर - दीप द्वीप-शलभों को पल पल में छलता है । 
आली, चक्र कहाँ चलता है! 
कुशल यही, वह दिन भी कटता, जो हमको खळता है , 
साधक भी इस बीच सिद्धि को लेकर ही टलता है| 
आली, चक्र कहाँ चलता है! 
गोपा गलती है, पर उसका राहुल तो पलता है 
अभ्र - सिक्त आशा का अंकुर देखू कब फलता है! 
आली, चक्र कहाँ चलता हैं? 


ट्र 
“ओ माँ, आँगन में फिरता था 

कोई मेरे सङ्ग लगा; 
आया ऱ्या ही में अलिन्द में 

छिपा न जाने कहाँ भगा!” 
“बेटा, भीत न होना, वह था 

तेरा ही प्रतिविम्ब जगा।” 
“अम्ब, भीति क्या?” “मुषा भ्रान्ति वह , 

रह तू रह तू प्रीति - पगा” - 

र्‌ 

ठहर, बाळ-गोपाल कन्हैया । 
RO राहुल, राजा मेया | 
कैसे घाऊ, पाऊ तुझको हार गई मैं देया, 
सद्द दूध प्रस्तुत है बेटा, दुग्ध - फेन - सी झोया | 
तूही एक खिवेया, मेरी पडी मँवर में नैया ; 
आ, मेरी गोदी में आ जा, में हूँ दुखिया मेया । 
“धेया है तू अथवा मेरी दो थन वाली गेया? 
रोने से यह रिस ही अच्छी, तिली लिली तायेया !? 


१० 

“तब कहता था--“लोभ न दे? अत्र 
चन्द्‌ - खिलोने की रट क्यों १? 

“तत्र कहती थी--दूँगी, बेटा !? 
माँ, अब इतनी खटपट क्यों १? 
“कह तो झूठ-मूठ बहला दूं? पर वह होगी छाया , 
मुझको भी दोशव में शशि की थी ऐसी ही माया | 
किन्तु प्रसू बनकर अत्र मैंने उसको तुझमें पाया , 
पिता बनेगा, तभी पायगा तू वह धन सन भाया |” 

“अम्ब, पुत्र ही अच्छा यह में, 
झेल इतनी झंझट क्यों १? 

“पुत्र हुआ तो पिता न होगा? 
यह विरक्ति ओ नटखट | क्यों १?” 

११ 
“अम्ब, यह पंछी कोन, बोलता है मीठा बड़ा , 
जिसके प्रवाह में तू डूबती है बहती।” 
“बेटा, यह चातक है।” “माँ, क्या कहता हे यह १” 
८“पी-पी किन्तु दूध की तुझे क्या सुध रहती १? 
“और यह पक्षी कौन बोळा वाह !? “कोयल है ।? 
“माँ, क्‍यों इस कूक की तू हूक-सी है सहती ! 
हती उमङ्ग से है मेरे सङ्ग सङ्ग अहो | 
“कहो-कहो? किन्तु तू कहानी नहीं कहती |” 
१२ 
“नहीं पियूँगा, नहीं पियूंगा, पय हो चाहे पानी ।” 
“नहीं पियेगा बेटा, यदि तू तो सुन चुका कहानी |” 
“तू न कहेगी तो कह लूँगा में अपनी मनमानी ; 
सुन, राजा वन मै रहता था, घर सहती थी रानी !? 
“और, हटी बेटा रता था--नानी-नानी-नानी |” 
“बात कारती है तू ?ः अच्छा, जाता हूँ में माना !” 
“नहीं नहीं, बेटा, आ, तूने यह अच्छी हठ ठानी ; 
सुनकर ही पीना, सोना मत, नई कहुँ कि पुरानी १” 


१२ 
“व्यर्थ गल गया मेरा--रसाळ,. मेने स्वयं नहीं चक्‍्खा था; 
माँ, चुनकर सौ सौ में इसे पिता के लिए बचा रक्खा था ! 
“बृह जड फले सड जावे, पर चेतन भावना तभी वह तेरी 


अर्पित हुई उन्हें है, वत्स, यही मति तथा यही गति मेरी | 

राहुळ-जननी - 


१४ 
“निष्फळ दो दो वार गई, 
हार गई माँ, हार गई! 
आगे आगे अम्ब जहाँ 9 
में पीछे चुपचाप यहां | 
खोज फिरी तू कहाँ कहाँ, 
फिरकर क्‍यों न निहार गई! 
हार गई माँ, हार गई | 
यहाँ, पिता की मूर्ति यही-- 
मेरे-तेरे बीच रही । 
तू इसको ही देख बही, 
सुध ही शोध विसार गइ 
हार गई माँ, हार गई! 
अब की तू छिप देख कहीं ; 
पर लेना निःश्वास नहीँ, 
पकड़ा दें जो तुझे वहीं ।? 
“बेटा, में यह वार गई, 
हार गई हाँ, हार गई |” 
१५ 
मेरी भोली माई, 
भला खिलौना लाई | 
जब देखो अपनी ही कहता, मेरी कब सुनता है , 
क्रीडा में भी ऐसा साथी क्‍या कोई चुनता है ! 

आहा तू मुसकाई ! 
मेरी भोळी माई! 
नहीं नहीं, उपजाता है माँ, यह ममत्व ही गहरा , 
सहज मधुरभाषी होकर भी यह बराक है. बदरा । 
मेरा छोटा माई! 
मेरी भोली माई! 


१६ 


“अम्ब, तात कब आयेंगे १? 

६घीरज धर बेटा, अवश्य हम उन्हें एक दिन पार्यगे | 

मुझे भले ही भूल जाय वे तुझे क्यों न अपनायेगे , 

| कोई पिता न लाया होगा, बह पदार्थ वे लायेगे |? 
“माँ तब पिता-पुत्र हम दोनों संग संग फिर जायेंगे । 

देना तू पाथेय, प्रेम से विचर विचरकर खायँगे ! 
पर अपने दृने सूने दिन तुझको कैसे भायेंगे !” 

“हा राहुल | क्या वेसे दिन भी इस धरती पर धा्यँगे ! 

देखूगी बेटा, में, जो भी भाग्य मुझे दिखलायँगे , 

तो भी तेरे सुख के ऊपर मेरे दुःख न छायंगे !? 


१७ 


राहुल 

अःब, मेरी बात कैसे तुझ तक जाती है ! | 
यशोधरा 

बेटा, वह वायु पर बेठ उड़ आती दै । 

राहुल 
होंगे जहाँ तात क्या न होगा वायु माँ, वहाँ ! | 
यशोधरा 
बेटा, जगत्प्राण वायु, व्यापक नहीं कहाँ! | 
राहुर f 
क्यों अपनी वात वह ले जाता वहाँ नहीं ! 
यशोधरा 
निज ध्वनि फेळकर लीन होती है यहीं। 
राहुल 
ओर उनकी भी वहीं ! फिर क्‍या बड़ाई है! 
यशोधरा 


सबने शरीर - शक्ति मित की ही पाई है। 
मन ही के माप से मनुष्य बड़ा - छोटा है , 
और अनुपात से उसीके खरा - खोटा है। 
साधन के कारण ही तन की महत्ता है; 
किन्ठु शुड मन की निरुद्ध कहाँ सत्ता है! 
करते हैं साधन विजन में वे तन से, 
किन्तु सिद्धि - लाभ होगा मन से, मनन से | 
देख निज, नेत्र -कर्ण जा पाते नहीं वहाँ , 
सूक्ष्म मन किन्तु दौड़ जाता दै कहाँ कहाँ! 
वत्स, यही मन जब निश्रलता पाता दै, 
आकर इसीमे तब सत्य समा जाता है। 
राहुल 
तो मन ही मुख्य है मॉ! 

यशोधरा | 
बेटा, स्वस्थ देह भी , | 
योग्य अधिवासी.के लिए हो योग्य गेह भी । 


१८ 
राहुल 
विहग - समान यदि अम्ब, पङ्क पाता में ; 
एक ही उड़ान में तो ऊँचे चढ़ जाता मैं । 
. मण्डल बनाकर मैं घूमता गगन में, 
ओर देख लेता पिता' बेठे (किस बन भें । | 
कहता मैं--तात, उठो, घर चलो, अब तो ; 
चौककर अम्ब, मुझे देखते वे तब तो। | 
कहते-“तू कोन है !” तो नाम वतलाता मैं , 
ओर सीधा मार्ग दिखा शीघ्र उन्हें लाता मैं । 
मेरी बात मानते हैं मान्य पितामह भी , 
मानते अवश्य उसे टालते न वह भी। 
किन्तु विना पक्ओो के विचार सब रीते हैं | 
हाय | पक्षियों से भी मनुष्य गये-बीते हैं । 
हम थल्वासी जल में तो तेर जाते हैं 
किन्तु पक्षियों की भाति उड़ नहीं पाते हैं । 
मानर्वो को पक्क क्यों विधाता ने नहीं दिये? । 
यशोधरा ' | 
।पक्वोके विना ही उड़े चाहें तो, इसीलिए । 

राहुल 
पंखों के विना ही अस्त्र ! 
यशोधरा 
ओर नहीं ! 
राहुर 
केसे माँ ! 
यशोघरा 
भूल गया ! 
राहुल 
ओहो ! हनूमान उडे जैसे माँ! 
क्योंकर उडे वे भला ! 
यशोधरा 
बेटा, योग-बल से। 
राहुल 
सें भी योग-साधन करूँगा अम्ब, कल से। 


१९ 
राहुल 
तेरा मुई पहले बेडा था? अम्ब, कह तू। 
यशोधरा 
राहुल, क्या पूछता है; बेटा, भला यह तू! 
राहुल 
८४रह गया तेरा मुहँ छोटा” यही कहके , 
दादीजी अभी तो अम्ब, रोई रह रहके। 

यशोधरा 
राहुल, तू कहता है--“ खा चुका हूँ इतना !” 
किन्ठु मुझे लगता है, खाया अभी कितना | 
बेटा, यही बात मेरी और दादीजी की दै, 
होती परितृप्ति कभी -जननी के जी की हदै! 
राहुल 
रोइ किन्तु क्यों वे अम्ब , 
यशोधरा 
उनके वियोग से, 
वंचित हूँ जिनके विना मैं राज-भोग से । 
राहुर 
माँ, वही तो ! छोटा मुहँ कहने को तेरा है 
,देन्य--और दर्पं जहाँ दोनो का बसेरा है। 
चाहे मुहँ छोटा रहे, किन्तु बड़ा भोला है, 
छोटी ओर खोटी वात वह कवर बोला है? 
और तेरी आँखे तो बड़ी हैं अम्ब, तब भी ! 
यशोधरा 
बेटा, तुझे देख परिपूर्ण हैं वे अब भी। 
राहुल 
अम्बर, जब तात यहाँ लौटकर आयेंगे 
ओर वे भी तेरा मुहँ छोटा बतलायेंगे 
तो मैं, सुन, उनसे कहूँगा बस इतना-- 
मुह जितना हो किन्तु मानी मन कितना ? 

| 
र | 
RS राहुल-जननी: | | 
| 
|| 


“माँ कह एक कहानी |” | 
“बेटा, समझ लिया क्या तूने 
मुझको अपनी नानी १? 
“कहती है मुझसे यह चेटी , 
तू मेरी नानी की बेटी! 
कह माँ, कह, लेटी ही छेटी , 
राजा था या रानी! 
राजा था या रानी! 
माँ, कह एक कहानी |” 
“तू है हटी मानधन मेरे, 
सुन, उपवन में बड़े स्बेरे, 
तात भ्रमण करते थे तेरे, 
जहाँ सुरभि मनमानी ।” 
“जहाँ सुरभि मनमानी! 
हाँ, माँ, यही कहानी 
“वर्ण वर्ण के फूल खिले थे , 
झल्मछकर हिम-विन्दु झिले थे , 
हलके झोके हिले - मिले थे ; 
ल्ह्राता था पानी।” 
“ळहराता था पानी! 


Ro 


हाँ, हॉ, यही कहानी 


99 
| 


| 2? 

“गाते थे खग कल कल स्वर से , 
सहसा एक हंस ऊपर से 
गिरा, विद्ध होकर खर-शर से | 
हुई पक्ष की हानी !” 
“हुई पक्ष की हानी! 
करुणा - भरी कहानी !” 
“चोंक उन्होने उसे उठाया , 
नया जन्म - सा उसने पाया । 
इतने मै आखेटक आया, 
लक्ष्य - सिद्धि का मानी ।?? 
“लक्ष्य-सिद्धि का मानी ! 
कोमळ - कठिन कहानी ।?? 
माँगा उसने आहत पक्षी , 
तेरे तात किन्तु थे रक्षी। 
तब उसने, जो था खगभक्षी-- 
हठ करने की ठानी।” 
. “हठ करने की ठानी! 
अब बढ़ चली कहानी |” 
“हुआ विवाद सद्य-निर्दय में , 


'उभय आग्रही थे स्वविषय में , 


गई बात तत्र न्यायालय में , 
सुनी सभीने जानी।” 
“सुनी सभीने जानी! 
व्यापक हुई कहानी।” 

६० 


६१ 


"कौ 


“राहुल, तू निर्णय कर इसका 
न्याय पक्ष लेता है किसका? 
कहदे निर्भय, जय हो जिसका | 
सुन लै तेरी बानी!” 
“माँ, मेरी कया बानी? 
में सुन रहा कहानी | 
कोई निरपराध को मारे, 
तो क्‍यों अन्य उसे न उबारे? 
रक्षक पर भक्षक को वारे, 
न्याय दया का दानी।” 
“न्याय दया का दानी! 
तूने शुनी कहानी ।”? 


२१ 
सो, अपने चशञ्चलपन सो! 
सो, मेरे अञ्चल-घन, सो! 
पुष्कर सोता है निज सर में ' 
भ्रमर सो रहा है पुष्कर में , 
गुन सोया कभी भ्रमर में, 
सो, मेरे ग्रहऱ-गुज्ञन, सो! 
सो, मेरे अञ्चल-धन, सो! 
` तनिक परारश्वःपरिवत्तंन कर ले , 
उस नासा-पुट को भी भर ले । 
उभय पक्षका मन तू हर ले , 
. मेरे व्यथा - विनोदन, सो! 
सो, मेरे अञ्चल-धन, सो! 

यशोधरा ३२ 


रहे मन्द ही दीपक-माला , 
तुझे कोन भय-कष्ट-कसाला ? 
जाग रही है मेरी ज्वाला; 
सो, मेरे आश्‍वासन, सो! 
सो, मेरे अञ्चल-घन, सो! 
ऊपर तारे झलक रहे हैं 
गोखों से लग ललक रहे 
नीचे मोती ढलक रहे हैं, 
मेरे अपलक दर्शन, सो! 
सो, मेरे अञ्चल-घन, सो! 
तेरी साँसों का सुस्पन्दन , 
मेरे तप्त हृदयका चन्दन | 
सो, में कर हूँ जी भर क्रन्दन | 
सो, उनके कुल-नन्दन, सो ! 
सो, मेरे अञ्चल-घन, सो! 
खेले मन्द पवन अल्को से , 
पोषं में उनको पलकों से। 
-छद्‌-रद्‌ की छाब की छलको से 
पुलक-पूर्ण शिशु-यौवन, सो ! 
सो, मेरे अञ्जल-घन, सो! 


mu pul! 
= ७ 

१ 
निशि की अंधेरी जवनिके, चुप चेतना जब सो रही , 
नेपथ्य में तेरे, न जाने, कोन सजा हो रही! 
मेरी नियति नक्षत्र-मय ये वीज अब भी बो रही , 
में भार फल की भावना का व्यर्थ ही क्‍यों ढो रही! 
भर हर्ष में भी शोक में भी अश्रु, संसाति रो रही , 
सुखन्दुःख दोनों दृष्टियों से सुष्टि सुघबुध खो रही | 
में जागती हूँ और अपनी दृष्टि अब भी धो रही , 
खेला गई सो तो गई, वेला रहे वह, जो रही । 
२ 
उलट पड़ा वह _ दिव-रल्षाकर- 
पानी नीचे ढलक वहा, 
तारक-रलहार सखि, उसके 
खुळे हृद्य पर झलक रहा । 
“निर्दय है या सदय हृदय वह!” 
मैंने उससे ललक कहा। 
हँस बोला-“ग्रह-चक्र देख लो !” 
पर न उठे ये पलक हदा ! 

ड्‌ 
पवन, तू शीतल-मन्द्‌-सुगन्ध | 


६४ 


इधर किधर आ भटक रहा है? उधर उधर, ओ अन्ध | . 


तेरा भार रहें न रहें ये मेरे अवळ-स्कन्ध , 
किन्तु बिगाड़ न दें ये साँस तेरा बना प्रवन्ध | 


3 

मेरे फूछ, रहो दुम फूले || 
तुम्हे झलाता रहे समीरण झोंटे देकर झले । 
ठम उदार दानी हो, घर की दशा सहज ही भूले , 
क्षमा, कभी यह उष्णपाणि भी भूल तुम्हे यदि छूले | 


पर 
प्रकट कर गई धन्य रस-राग तू | 
पौ, फटकर भी निरुपाय | 
भरे है अपने भीतर आग तू | 
री छाती, फटी न हाय! 


६ 
यह प्रभात या रात है घोर तिमिर के साथ , 
नाथ, कहाँ हो हाय तुम १ में अदृष्ट के हाथ | 
नहीं सुधानिधि को भी छोड़ा , 
काळ-करों ने घर अम्बर में सारा सार निचोड़ा ! 

टपक पडा कुछ इधर उघर जो अमृत वहाँ से थोडा , 
दुब-फूल-पत्तों ने पुट में बूँद बूँद कर जोडा | 
मेरे जीवन के रस तूने यदि मुझसे मुह मोडा , 
तो कह, किस तृष्णा के माथे वह अपना घट फोडा ! 
मेरी नयन-मालिके | माना, तूने बन्धन तोडा 9 
पर तेरा मोती न बने हा ! प्रिय के पथ का रोडा । 


अव क्या रक्खा है रोने में १ 
इन्दुकले, दिन काट शून्य के किसी एक कोने में | 
तेरा चन्द्रहार वह टूटा, 
किसने हाय, भरा घर लूटा ! 
अर्णव-सा दर्पण भी छुरा , 
खोना ही, खोने में ! 

अब भ्या रक्खा है रोने में! 
सृष्टि किन्छु सोते से जागी, 
तपे तपस्वी, -रत हों रागी, 
सभी लोक-संग्रह के भागी , 

43 उगना भी, बोने में। 
अत्र क्या रक्खा है रोने में 


Digitized by Sarayu Foundation Trust, Delhi 


. यशोधरा ६६ | 
बेला फिर भी तुझे भरेगी , 
, संचय करके व्यय न करेगी ! 


अमृत पिये दै तू न मरेगी , 8 
| सब होगा, होने में। 


अव क्या रक्खा है रोने में ! 
सफल अस्त भी तेरा आली , 
घिरे बीच में यदि न घनाली । 
जागे एक नई ही लाली 

तपे खरे सोने में। 

अब क्या खखा है रोने में ! 

१ 
घुसा तिमिर अल्का में भाग , 
जाग, दुःखिनी के सुख, जाग | 
जागा नूतन गन्ध पवन में, 
उठ तू अपने राज-भवन में , 
जाग उठे खग वन-उपवन में , 
ओर खर्गों में कलरव - राग | 
जाग, दुःखिनी के सुख, जाग ! 
तात ! रात बीती वह काली 
उजियाली 'ले आई लाली 
लदी मोतियों से हरियाली , 
ले लीलाशाली, निज भाग | 
जागं, दुःखिनी के: सुख, जाग ! 

किरणों ने कर दिया सबेरा ; 
हिमकण - दर्पण में मुख हेरा , 
मेरा मुकुर मंजु मुख तेरा, 
उठ, पंकज पर पडे पराग! | 
जाग, दुःखिनी के सुख; जाग | | 
तेरे _वेतालिक गाते हैं, | 
स्वस्ति लिये ब्राह्मण आते है, | 
गो, - भाजन लाते हं, | 
ऊपर झलक रहा है झाग। | 
जाग, दुःखिनी के सुख, जाग | | 
मेरे बेटा, भेया, राजा, | 
उठ, मेरी गोदी में आजा, | 
भौंरा नचे, बजे हाँ, बाजा , | 
सजे श्याम हय, या सित नाग 
जाग, दुःखिनी के सुख, जाग ! 
जाग अरे, विस्मृत भव मेरे | 
आ तू, क्षम्य उपद्रव मेरे | 
उठ, उठ, सोये शेशव मेरे | 
जाग स्वप्न, उठ, तन्द्रा त्याग | 
जाग, दुःखिनी के सुख, जाग! | 
२ | 
अम्ब, स्वप्न देखा है रात» 
लिये भेष-शाबक गोदी में खिला रहे हैं तात। 

उसकी प्रसू चाटती है पद कर करके _प्रणिपात , 
घेरे हें कितने पञ्चु - पक्षी, कितना यातायात ! 
(ले लो मुझको भी गोदी में! सुन मेरी यह बात , 
हँस बोले-“असमर्थ हुई क्या तेरी जननी ! जात |” 
आँख खुल गई सहसा मेरी, माँ, होगया प्रभात , 
सारी प्रकृति सजल है तुझ-सी भरे अश्र अवदात | 


३ 

वस, में ऐसी ही निम जाउँ । 

राहुल, निज रानीपन देकर 
तेरी चिर परिचर्या पाऊँ। 

तेरी जननी कहलाऊँ तो 
इस परवश मन को बहलाऊँ । 

उवटन कर नहलाऊं तुझको , 
खिला पिलाकर पट पहनाऊँ । 

रीझ-खीझकर रूठ - मनाकर 
पीडा को क्रीड़ा कर छाऊँ। 

यह सुख देख देख दुख में भी 
सुख से दैव-दया-शुण . गाऊं | 

स्नेह - दीप उनकी पूजा का 
तुझमें यहाँ अखण्ड जगाऊं। 

डीठ न लगे, डिठोना देकर , 
काजल लेकर तुझे लगाऊं | 

9 
कैसी डीठ ? कहाँ का टोना ! 
मान लिया आँखों में अज्ञन, माँ, किसलिए डिठोना ! 


यही डीठ लगने के लब्छिन--छूटे खाना-पीना , 

कभी कॉपना, कभी पसीना, जैसे तैसे जीना! 

डीठ लगी तब खयं तुझे ही, तू है छुध-बुध-हीना , 
तू ही लगा. डिठौना, जिसको काटा बना बिछोना। 
कैसी डीठ!? कहाँ का टोना ? 


लो हित-विन्डु_ भाळ पर तेरे, में काला क्यों दूँ माँ! 

लेती है जो वर्ण आप तू, क्यों न बही में ळूँ माँ! 

एक इसी अन्तर के मारे में अतिः अस्थिर हूँ माँ! 
मेरा चुम्बन तुझे मधुर क्‍यों! तेरा मुझे सलोना | 
कैसी डीठ ? कहाँ का टोना ! 


रह जाते हैं खयं चकित-से मुझे देख सब कोई , 

लग सकती है कह, माँ, मुझको डीठ कहाँ कब कोई १ 

तेरा अङ्क-लाभ कर मुझको चाह नहीं अब कोई । 
देकर मुझे करङ्कविन्दु तू बना न चन्द-खिलौना । 
कैसी डीठ १ कहाँ का टोना ! 

७१ राहुल-जननी-' | 


| 


|| 
पर ` ) 


पाचर 
यद्योधरा--गोतम-ग्रहिणी, राहुल-जननी । 
राहुल---बुद्धदेव का पुत्र । 

गङ्गा 

गौतमी | यशोधरा की सखियाँ 


चित्रा वि 
विचित्रा यशोधरा की दासियाँ 
स्थान 
कपिलवस्तु के राजोपवन का अलिन्द । 
ससय 
सन्ध्या | 
गङ्गा 


देवि, यदि वह घटना सच्ची हो तो तपस्विनी 
सीतादेवी भी इसी प्रकार पति - परित्यक्ता होकर 
आदिकवि के आश्रम में स्वामी का ध्यान करके 
कुश-लव के लिए जीवन धारण करती होंगी । 

यशोधरा 
मैं उन्हें प्रणाम करती हँ । सखी, सीता देवी 
ने बहुत ;सहा। सम्भवतः में उतना न झेल 
सकती | कहते हैं स्वामि - वंचिता होने के साथ 
साथ उन्हें मिथ्या लोकापवाद भी सहन करना 
पड़ा था। 
गङ्गा 
श्रीकृष्ण के वियोग में गोपियो ने भी बहुत 
सहन किया । 
यशोधरा 
हाय ! वे उनके लिए "कितनी तरसीं। परन्तु 
मुझे विश्वास है, में अपने प्रभु के दर्शन अवश्य 
पाऊंगी । 
गङ्गा 
ठम्हें देखकर मुझे खामि - वंचिता शकुन्तला का 
स्मरण आता है। उनके पुत्र भरत की भाँति ही कुमार 
राहुल का अभ्युदय हो, यही हम सबकी कामना है । 
यशोधरा 
अहो | अभागिन गोपा ही एक दुःखिनी नहीं 
है। उसकी पूज्य पूर्वजाओं ने भी बड़े दुःख उठाये हैं। 
उनके बल से में भी किसी प्रकार सह दूँगी गङ्गा ! 
गोतमी 
निर्दयी पुरुषों के पाले पड़कर हम अबलाजनों के 
भाग्य में रोना ही लिखा है । 

यशोधरा 
अरी, तू उन्हें निर्दय कैसे कहती है! वे तो 
किसी कीट-पतङ्ग का दुःख भी नहीं देख सकते | । 
गोतमी 
तभी न हम लोगों को इतना सुख दे गये हैं ! 
यशोधरा 
नहीं, वे अपने दुःख का भागी बनाकर हमें 
अपना सच्चा आत्मीय सिद्ध कर गये हैं और हम सबके 
सच्चे सुख की खोज में ही गये हैं । |. 
गोतमी 
देवि, तुम कुछ भी कहो, परन्तु में तो यही 
कहूँगी कि ऐसा सोने का घर छोड़कर उन्होंने वन की 
धूल ही छानी । जननी जन्मभूमि की भी उन्हें 
कुछ ममता न हुई । 
यशोधरा 
अरी, सदा माँकी गोद में ही बेठे रहने के लिए 
पुरुषों का जन्म नहीं होता | ख्रियों को भी पति के घर 
जाना पड़ता है। सारा विशव जिनका कुट॒म्ब है, उन्हे 
जन्मभूमि का बन्धन कैसे बाँध सकता दै १ 
गोतमी 
कुमार राहुल कदाचित्‌ विश्व से बाहर थे! 
मोह-ममता तो ऐसों को क्या होगी, किन्छु उनके 
पालन-पोषण और उनकी झिक्षा-दीक्षा की देख-रेख 
करना भी क्या,उनका कर्तव्य न था ! 


एरान) अ 

SI 


यशो धरा 


यशोधरा 
हमको तो उसपर बड़ी ममता है। हम कया 
इतना भी न कर सकेंगी! मैं कहती हूँ राहुल के 
जन्म ने उन्हें अमृत की प्राप्ति के लिए आर भी आतुर 
कर दिया ! परन्तु अब इन बातों को रहने दे। वह 
आता होगा । मैं उसके सामने हँसती ही रहना चाहती 
हूँ। परन्तु बहुधा आँसु आ जाते हैं इससे उसे कष्ट 
होता है । वह अब समझने लगा है ! 
गंगा 
देवि, कुमार को देखकर ही तुम्हें धीरज धरना 
चाहिए | 
यशोधरा 
ठीक है, विपत्ति में जो रह जाय वही बहुत है। 
चित्रा, देख भोजन प्रस्तुत दै । यहीं एक ओर उसके 
लिए. आसन लगा | मैंने अपने हाथों उसके लिए कुछ 
खीर बनाई है। वह ठंडी हुई या नहीं! ओर जो कुछ 
हो, आम रखना न भूलना । 
चित्रा 
जो आज्ञा । ( गई ) 
-यशोधरा 
गंगा, तू दादाजी -के यहाँ जाने योग्य उसकी 
वेश-भूषा ठीक कर | 
( गंगा जो आज्ञा कहकर जिस द्वार से जाती 
है उसीसे राहुल अलिंद में आता है। यशोधरा और 

गौतमी सामने से उसकी प्रतीक्षा कर रही हैं । परन्तु 
वह चुपके चुपके उनके पीछे से आना चाहता है । सामने 
गङ्गा को देखकर मुहँ पर अँगुली रखकर उससे चुप 
रहने का आग्रह करता है। गङ्गा मुस्कराकर चुप 
रहती हे। राहुल सहसा पीछे से माँ के गले में हाथ 
डालकर पीठ पर पड़ जाता है और “प्रणाम, प्रणाम! 
कहकर अपना सुहँ बढ़ाकर माता के झुहेँ से लगाकर 
हँसता है। ) 
यशोधरा 
जीता रह, बेटा । 
राहुल 
मेरी जीत हो गई। दादाजी से मैंने कहा था 
भेरे प्रणाम करने के पहले ही माँ मुझे आशीर्वाद दे देती 
उन्होंने कहा--तू प्रणाम करने में पिछड़ जाता है । 
इसीलिए आज मैंने पीछे से आकर पहले प्रणाम कर 
लिया । अब तू हार गई न! 
यशोधरा 
वाह ! में कैसे हार गई । तूने छिपकर आक्रमण. 
किया है । इसे में तेरी जीत नहीं मानती । 
राहुल 


क्यों नहीं मानती! प्रणाम करना क्या कोई 
प्रहार करना है जो सामने से ही किया जाय । अच्छे. 


काम तो अज्ञात रूप से भी किये जाते हैं। यह तूने ही 
कहा था । नहीं कहा था ! 

क्र] 


यशोधरा 
बेटा, अब में हार गई | 
राहुल 
तू हार न मानती तो मैंने दूसरा उपाय भी सोच 
लिया था | 
यशोधरा 
सो क्या! 
राहुल 
में दूर ड्योढी से ही, तुझे देखे विना ही, 
“माँ, प्रणाम, 'माँ, प्रणाम, कहता हुआ आता ।. 
यशोधरा 
बेटा, इसकी आवश्यकता नहीं | मेरा आशीवीद 
तेरे प्रणाम की प्रतीक्षा थोडे करता है । 
राहुल 
परन्तु मेरा विनय तो सदा गुरुजनों का आशीष 
चाहता दै। दादाजी कहते हैं, शिष्टाचार के नियम की 
रक्षा होनी चाहिए। इस कारण मेरे प्रणाम करने पर 
ही तुझे आशीष देना चाहिए | नहीं माँ ! 
यशोधरा 
र अच्छी बात है, अब में तेरे प्रणाम करने पर ही 
मुह से तुझे आशीष दिया करूँगी । 
राहुल 
मुहँ से ! 

यशोधरा 
मन से तो दिन-रात ही तेरा मङ्गल मनाती 
रहती हूँ । 
राहुल 
परन्तु माँ, मुझे तो कितने ही काम रहते हैं। में 
कैसे सर्वदा एक ही चिन्तन कर सकूँगा १ 
यशोधरा 
बेटा, तेरे जितने झुभ संकल्प हें वे सब मेरी ही 
पूजा के साधन हैं | तू उपवन में घूम आया ! 
राहुल 
हाँ, माँ, मैंने जो आम के पोधे रोपे थे उनमें नई 
कोपळे निकली हैं-बडी सुन्दर, लाल लाळ | 
यशोधरा 
जैसी तेरी अँगुलियाँ ! 
राहुल 
मेरी अँगुलियाँ तो धनुष की पप्रत्यञ्चा भी खींच 
लेती हें । वे हाथ लगते ही कुम्हलाकर तेरे होठों से होड 
करने लगंगी । 


गोतमी 
कुमार तो कविता करने लगे हैं | 
राहुल 
गौतमी, इसीको न कविता कहते हैँ 
खान-पान तो दो ही धन्य, 
आम और अम्बा का स्तन्य |. 

यशोधरा 

गोतमी 

धन्य, धन्य | परन्तु ये तो दो ही पद हुए ! 

राहुल 

मेरा छन्द क्या चोपाया है ? क्यों माँ | 
यशोधरा 

ठीक कहा बेटा | 
गौतमी 


भगवान करे, तुम कवि होने के साथ साथ 
कविता के विषय भी हो जाओ । 


राहुल 

माँ, कविता का विषय कैसे हुआ जाता है? 
यशोधरा 

बेटा, कोई विशेषता धारण करके । 
राहुल 


परन्तु माँ, मुझे तो किसी काम में विशेषता नहीं 
जान पडती । सब बातें साधारणतः यथानियम होती 
दिखाई पड़ती हैं । हाँ, एक तेरे रोने को छोडकर ! 
हँस पड़ी, यह ओर भी विचित्र है ! 
यशोधरा 
„ अच्छा, बेटा, अत्र. भोजन कर। गोतमी थाली 
मगा । 
( गौतमी “जो आज्ञा! कहकर गई ) 
राहुल 
माँ मेरे साथ तू भी खा, 

यशोधरा 
बेरा, में पीछे खा ळूँगी | 
राहु 
दादाजी मुझसे कहते थे--तू माँ को खिलाये 
विना खा लेता है । मुझे बड़ी छजा आई । 
यशोधरा 
मैं क्या भूखी रहती हूँ! उचित तो यह होगा 
कि तू दादाजी को साथ लेकर ही यहाँ भोजन किया 
कर । 
राहुल 
यह अच्छी रही! दादाजी तेरे लिए, कहते हैं 
और तू दादाजी के लिए कहती है | यह भी कविता का 
| एक विषय मुझे मिल गया। अच्छा, कल से दो 
` वार तेरे साथ खाया करूँगा ओर दो वार दादाजी के 
साथ। आज तो मेरे साथ बेठ। नहीं तो में भी 
नहीं खाऊँगा । 


` यशोधरा 
बेटा, हठ नहीं करते। मेरी तृप्ति तभी होती है 
जब मैं सबको खिलाकर खाऊं । ; | 
राहुल | । 
तूखा लेगी तो क्या फिर कोई खायगा नहीं ! 
यद्योधरा 
परन्तु मेरे लिए यह उचित नहीं कि जिनका भार 
मुझपर है उन्हे छोड़कर में पहले खा रू । 

राहुल 
तो क्या मुझपर किसीका भार नहीं ! 
यशोधरा 
बेटा, तू अभी छोटा है । 
राहुल 


मैं छोटा हूँ तो क्या! बल तो मुझमें तुझसे 
अधिक है। चाहे परीक्षा करके देख ले । में घोडे पर 
जमकर बेठने लगा हूँ, व्यायाम करता हूँ, इर्त चलाना 
सीखता हूँ । मेरा बाण जितनी दूर जाता है मेरे किसी 
भी समवयस्क का उतनी दूर नहीं जा सकता। तूतो 
मेरे साथ दो डग दोड़ भी नहीं सकती । 
यशोधरा 
फिर भी बेटा, में तुझसे बड़ी हूँ | 
राहुल 
में बड़ा होता तो ! 
यशोघरा 
तो मेरा भार तुझपर होता । 
राहुल 
परन्तु मैं तो सदा तुझसे छोटा ही रहूँगा माँ! 
अच्छा, पिताजी तो बडे हैं। वे क्‍यों हमारी सुध नहीं 
लेते ! 
यशोधरा 


है लगे बेटा, लेंगे। तब तक तेरा भार मुझे दे 
गये हैं । व 

राहुल 
ओर तेरा भार किसे दे गये हैं, दादाजी 
को! 
यशोधरा 
हाँ बेटा, दादाजी को । 
राहुल 
ओर दादाजी का भार! 
यशोधरा 
बेटा, पुरुषों के लिए स्ताबलम्त्री होना ही उचित 
है। दूसरों का भार बनना अपने पोरुष का अनादर 
करना है। यों तो सबका भार भगवान्‌ पर है। परन्तु 
मेरे लिए तो मेरे स्वामी ही भगवान्‌ हैं ओर तेरे लिए 
तेरे गुरुजन ही । 
राहुल 
तू ठीक कहती है। मैंने भी पढ़ा है-मातृदेवो भव, 
पितृदेवो भव। इसीके साथ माँ, आचार्यदेवो भव 
भी है । 
यशोधरा 
ठीक ही तो है बेटा। माता-पिता जन्म देते हैं, 
परन्तु सफल उसे आचार्यदेव ही बनाते हैं। हमें क्या 
करना चाहिए ओर क्या न करना चाहिए, वही इसे 
बताते हैं । 
६ 

' यशोधरा <९ 


राहुर 
सचमुच वे बड़ी बड़ी बातें बताते हैं। आकाश तो 
मुझे भी गोल गोल दिखाई देता है। वे कहते हैं धरती 
भी गोळ है । वे मुझको उसकी सब बातें बतार्येगे । 
यशोधरा 
क्यों नहीं बतायँगे बेटा । 
राहुल 
परन्तु मेरा एक सहपाठी तो उनसे ऐसा डरता है 
मानो वे देव न होकर कोई दानव हों | 
यशोधरा 
वह अपना पाठ पढ़ने में कच्चा होगा । 
राहुल 
तूने कैसे जान लिया ! 
यशोधरा 
यह क्‍या कठिन दै। ऐसे ही लड़के गुरुजनों के 
सामने जाने से जी चुराते हैं । 
राहुल 
माँ, में तो एक दो वार सुनकर ही कोई बात 
नहीं भूलता । तू चाहे मेरी परीक्षा ले ले | 
यशोधरा 
तेरे पूर्वजन्म का संस्कार है। तू उस जन्म में 
पण्डित रहा होगा, इसलिए इस जन्म में तुझे सहज 1 
ही विद्या प्रास हो रही है । 

राहुर 
ऐसी बात है ! 
यशोघरा 
हाँ बेरा, इस जन्म के अच्छे कर्म उस जन्म में 
साथ देते हैं । 


राहुल 
ओर बुरे कर्म १ 
यशोधरा 
वे भी। 
राहुल 


तो एक वार बुरे कर्म करने से फिर उनसे पिण्ड 
छूटना कठिन है ! 
यशोधरा 
यही बात है बेटा । 
राहुल 
तो में आचार्यदेव से कहकर बुरे कर्मों की 
एक तालिका बनवा लूँगा, जिससे उनसे बचता । 
रहूँ । | 


यशोघरा 
अच्छा तो यह होगा कि तू अच्छे कर्मों की 
सूची बनवा ले । 
राहुल 
अच्छी बातें तो वे पडाते ही हैं । 

यशोधरा 
तब उन्हींको स्मरण रखना चाहिए । बुरी 
बातों का स्मरण भी बुरा । 
(थाली आती है ) 
राहुल 
तव एक ओर मुझे अज्ञ भी बनना पड़ेगा, 
जैसे आज असमर्थ बनना पड़ा है। 
यशोधरा 
सो कैसे १ 
राहुल 
आज व्यायामशाला में कूदने के लिए बढ़ाकर 
एक नई सीमा निर्धारित की गई । मेरे साथियों में 
से कोई भी वहाँ तक नहीं उड़ सका। में कूद सकता 
था । परन्तु सबका मन रखने के लिए समर्थ होते हुए 
भी, में वहाँ तक नहीं गया। कल ही मैंने पढ़ा था-- 
आत्मनः प्रतिकूलानि परेषां न समाचरेत्‌ | 
यशोधरा 
बड़ा अच्छा पाठ पढ़ा है तूने बेटा। परन्तु 
उसका उपयोग ठीक नहीं हुआ। तेरा कोई साथी 
तुझसे अधिक योग्यता दिखावे तो कया इसे अपने 
प्रतिकूल समझना चाहिए? नहीं, यह तो अपने लिए 
उत्साह की बात होनी चाहिए। हमारे सामने जो' 
आदरं हो, हमें उनसे भी आगे जाने का उद्योग करन! 

८५ राहुल-जननी 


उचित है। इसी प्रकार हमारा उदाहरण देखकर दूसरों 
को भी साहस दिखाना चाहिए। नहीं तो वे भी उन्नति 
न कर सकेंगे ओर तेरी वल-बुद्धि भी विकसित न हो 
सकेगी । 
राहुल 
ऐसी बात है | तब तो वडी भूल हुई माँ । 
यशोधरा 
परन्तु तेरी भूल में भी सद्भावना थी, इससे मुझे 
सन्तोष ही है । - 
गोतमी 
सॉँ-बेटे बातों में ही भूल गये । थाली ठंडी हो रही 
हवै । उसका ध्यान ही नहीं | 
यशोधरा 
सचमुच ! बेटा, अब भोजन कर | 
राहुल 
भूख तो मुझे भी लगी थी, पर तेरी बातों में भूल 
गया । चलो, अच्छा ही हुआ । दादाजी को सुनाने के 
लिए, बहुत-सी बातें मिल गइ। तूने भी कहा था, 
टहलने के पीछे कुछ विश्राम करके ही खाना ठीक 
होता है | 


( भोजन करने बेठता है ) 
यशोधरा 
९ अञ्चल झलती हुई ) 
अच्छा, अब खा, में चुप रहूँगी । | 

यशोधरा ८६ 


राहुल 
तब तो मैं खा ही न सकूँगा । 
यशोधरा 
जैसे तुझे रुचे वैसे ही सही । 
( गंगा मूल्यवान्‌ वखाभूपण छाती है ) 
राहुल 
आहा | खीर बड़ी स्वादिष्ट है। माँ, तू नहीं 
खाती तो चखकर ही देख । 


यशोधरा 
बेटा, में खीर नहीं खाती । 

राहुल 
मोतीचूर ! 

यशोधरा 
वह भी नहीं । 

राहुल 


दाल-भात, श्रीखण्ड, पापड़, दही-बड़े तुझे कुछ 
नहीं भाते ? 
यशोधरा 
बेटा में ब्रत करती हूँ। फल और दूध ही मेरे 
लिए यथेष्ट हैं । 
राहुल 
तू बड़ी अरस है,! में दादाजी से कहूँगा । 
यशोधरा 
नहीं बेटा, ऐसा न करना । उन्हें व्यर्थ कष्ट होगा । 

८७ राहुल-जननी 


राहुल 
अच्छा, तू उपवास क्यों करती दे ! 
यशोधरा 
मेरे धम का यह एक अङ्ग है | 
राहुल 
मेरे लिए यह धर्म कठिन पड़ेगा | 
यशोधरा 
तुझे इसकी आवश्यकता नहीं । 
राहुल 
क्यो 
यशोधरा 


धर्म की व्यवस्था भी अवस्था के अनुसार होती 
है। तू अभी छोटा है । बच्चों के व्रत उनकी माताएँ 
ही पूरे किया करती हैं । 
राहुल 
यह ले, में तृप्त होगया | चित्रा, हाथ घुला और 
थाली ले जा । 


यशोधरा ॥ 
अरे अमी खाया ही क्या है ? 
राहुल 
और कितना खाऊं ? में क्या बड़ा हूँ १ 
यशोधरा 
हूँ, इसीके लिए तू छोटा है | जैसी तेरी रुचि । 
( राहुल हाथ-मुहँ धोता है। ) | 

यशोधरा 


आ, अब दादाजी के यहाँ जाने योग्य वेष-भूषा 
बना ले | 
राहुल 
क्यों माँ, यह वस्त्र क्‍या बुरे हैं! तू फटे-पुराने 
पहने और मैं सुवर्णखचित पह? में नहीं पहनूँगा । 
मेरे यही घूमने-फिरने ओर खेलने के वस्न क्या तेरे 
काषाय-वस्त्रो से भी गये-वीते हैं ! 
यशोधरा 
बेरा, में काषाय वस्त्र पहने कया तुझे भली नहीं 
जान पडती ! 
राहुल 
नहीं, माँ, इनसे तेरा गोरव ही प्रकट होता है । 
फिर भी मन न जाने कैसा हो जाता है--कभी कभी 
तू इतना कठिन तप क्यों करती है 
यशोधरा 
तप ही मनुष्यत्व है बेटा | 
राहुल 
में कब तप करूँगा ! 
यशोधरा 
जब अपने पिता की भाँति बन जायगा। में तो 
यही जानती हूँ । आगे तेरे पिता जानें । 
राहुल 
मो पिताजी की बात आने से तुझे कष्ट होता 
इसलिए में उनकी चर्चा ठीक नहीं समझता । 

८९ राहुल-जननी 


यशोधरा 
बेटा, उन्हींकी चिन्ता करके तो मैं जी रही हूँ । 
इच्छानुसार जो कहना हो, कह । 
राहुल 
अच्छा, मेरे ये वस्त्र क्‍या तुझे नहीं भाते! 
साधारण वसां में तेरा असाधारण महत्व देखकर मुझे भी 
रल्न-खचित वेश-भूषा छोड़कर साधारण वस्त्रो का ही 
लोभ होता है। 
यशोघरा 
परन्तु तेरी राजोचित वेष-भूषा से तेरे दादाजी को 
सन्तोष होता है। उनकी प्रसन्नता के लिए तुझे 
यह त्याग करना ही चाहिंए । 


राहुल 
त्याग सचमुच त्याग ही है ) अच्छा, पिता-- 
बशोधरा 
कह बेटा, कह । | 
राहुल | 


कया पिताजी भी ऐसी ही वेष-भूषा घारण 
करते थे १ 
यशोधरा 
क्यों नहीं । 
राहुल 
परन्तु तेरे सिरहाने उनका जो चित्र रहता है 
चह तो साधु-संन्यासी के रूप में ही है । ॥ 

यशोधरा 
उसे मैंने उनकी अब की अवस्था की कल्पना 
करके बनाया है ! 


राहुल 
उनका कोई राजवेष का चित्र नहीं है ! 
यशोघरा 
क्यों न होगा | 
राहूल 
तो मुझे दिखा । 
यशोधरा 
गौतमी, है कोई चित्र ! 
गोतमी 
वह अझोकोत्सव वाला ! 
यशोधरा 
वही ला | 
(गोमती जाती है ) 
राहुर 
माँ, पहले तू भी ऐसे वस्राभूषण पहनती होगी! 
यशोधरा 


बेटा, कोन-सा राज-वेभव है जो तेरी माँ ने 
नहीं भोगा ? 
राहुल 
अब केवल माथे पर लाळ लाल विन्दी ही तुझे 
अच्छी लगती है १ 

यशोधरा 
बेटा, यही मेरे सुख-सोभाग्य का चिह्न है ! 
राहुल 
ऐसी ही बिन्दी मुझे भी लगा दे | 
यशोघरा 
तेरे लिए केसर, कस्तूरी, गौरोचन और चन्दन 
ही उपयुक्त द्वै! रोली ओर अक्षत पूजा के समय 
लगाऊँगी | 
( गोतमी आती है ) 
गोतमी 
कुमार, लो, यह देखो पिताजी का चित्र । 
राहुल | 
ओहो | कहाँ यह राजसीवेष - विन्यास ओर कहाँ 
वह संन्यास | परन्तु मुख पर दोनों स्थानों में प्रायः 


एक ही भाव है । अवस्था में अवश्य कुछ अन्तर है। | 
माँ, सोम्य ओर साधु भाव में क्या विशेष अन्तर है! 
यशोधरा 
कोई अन्तर नहीं बेटा ! 
गङ्गा 
कुमार, कैसा है यह रूप १ 
राहूल 


मेरे जैसा | एक वार दादीजी मुझे देखकर चोंक 
पड़ीं और बोलीं मुझे ऐसा जान पड़ा, मानो वही 
आगया | मैंने भी दर्पण में अपना सुख देखा है। क्यों माँ १ । 

यशोधरा 
बेटा, तू ठीक कहता हे । अरे, मेरी आँखों में 
यह क्या आ पड़ा ? 
राहुल 
निकल गया मॉ? तेरा अञ्चल तो भींग गया | 
अरे, यह तो देख | पिता के पास ही यह कौन खड़ी 
है? वे उसे मरकत की माला उतारकर दे रहे हैं। 
वह हाथ बढाकर भी संकुचित -सी हो रही है। सिर 
नीचा है, फिर भी अधखुळी आँखे उन्हींकी ओर लगी 
हैं | माँ, यह कोन है ? 
गोतमी 
कुमार, तुम नहीं समझे ? 
राहुल 
अब ध्यान से देखकर समझ गया। माँ की 
छोटी बहन मेरी कोन होती हैं ! 
गौतमी 
मोंसी । 
राहुल 
तो ये मेरी मोंसी हें । मुख माँ के मुख से मिलता 
है। इतना गौरव नहीं है परन्तु सरलता ऐसी ही है। 
क्यों माँ, हैं न मोंसी ही ! 
गोतमी . 
कुमार, माँ की आँखे अब भी किरकिरा रही हैं । 
मैं वुम्हें बता दूँ । यह उन्हींका चित्र है | 

राहुल-जननी 
राहुल 
ओहो ! इतना परिवर्तन ! 
यशोधरा 
बेटा, बुरा, या भला ? 
राहुल 
माँ, यह में पहले ही कह चुका हूँ। तेरे इस 
परिवर्तन में तेरा गौरव ही प्रकट हुआ दै! यह मूर्ति 
सुख में भी संकुचित-सी है ओर'तू दु/खिनी होकर 
भी गौरवशालिनी । यह पवित्र है, तू पावन। क्या 
इस अवस्था के परिवर्तन पर तुझे खेद है ! 
यशोधरा 
बेटा, तुझे सन्तोष हो तो मुझे; कोई खेद नहीं । 
राहुल 
बस, पिताजी आ जाय, तो मुझे पूरा सन्तोष है। 
यशोधरा 
तूने मेरे मन की बात कही बेटा । 
राहुल 
तब आज मुझे वही माला पहना दे जो पिताजी ने >-- 
तुझे दी थी । 


यशोधरा 
मैने उसे तेरी बहू के लिए रख छोड़ा था। 
यह भी अच्झा है, उसे वह तेरे ही ,हार्थो पायगी। 
गोतमी, ले आ | 


. ( गौतमी जाती है ) | 

राहुल 
मेरी बहू की तुझे बड़ी चिन्ता है । इससे मुझे 
ईष्यौ होती है । 
यशोधरा 
क्यों बेटा ! 
राहुल 
वह आकर मेरे ओर तेरे बीच भे खड़ी हो 
जायगी, इसे में सहन नहीं कर सकता । 
यशोघरा 
मेरी दो जांब हैं, एक पर तू बेठेगा, दूसरी पर 
वह बेठेगी । 
राहुल 
परन्तु जिस जाँघ पर मैं बेठना चाहूँगा उसीपर 
वह बेठना चाहेगी तो झगडा न मचेगा ! 
यशोधरा 
में उसे समझा लुंगी । 
राहुल 
काहे से समझा लेगी! मुहँ तो तेरे एक ही 
है। वह मेरे भाग में है । उससे मैं तुझे बहू के साथ 
बात करने दूँगा तब न? 
यशोधरा 
इतना बड़ा खार्थी होगा तू १ 

राहुल 
इसमें स्वार्थ की क्या बात है माँ, यह तो स्वत्व 
की बात है | ; 
गङ्गा 
परन्तु कुमार, अधिकार क्या अकेले ही भोगा 
जाता है? 
राहू 
तुम भी माँ की ओर हो गई हो ! 
गौतमी 
( आकर ) 
कुमार, मैं तुम्हारी ओर हूँ । समय आवे तब देख 
लेना । अमी से क्या झगड़ा | लो, यह मरकत की माळा | 


राहुल 

( पहनकर ) ु 

अरे, यह तो, मुझे बड़ी बेठी । 

( उतारकर ) 

माँ, एक वार तू ही इसे पहन । 
यशोधरा | 

बेटा, में ! 
राहुल 


के हँसी से तो तेरा रोना ही भला | पहन 
माँ, में देखूँगा । 
गोतमी 


देवि, माथे पर सिन्दूर-विन्दु धारण करती हुई 

किस विचार से तुम कुमार की इच्छा पूरी करने में 
असमंजस करती हो! जो ऐसा करने से तुम्हें रोकता 
है, वह धर्म नहीं, अधर्म है । 
यशोधरा 
पहना दे बेटा ! 
राहुल 
( पहनाकर ) 
अदा हा ! यह राजयोग है। चित्रा दर्पण तो 
लाना । 
यश्चोधरा 
रहने दे बेटा, तू ही मेरा दर्पण है। अरे यह 
विचित्रा क्या छाई ? 
विचित्रा 
जय हो देवि, महाराज ने कुमार के लिए यह 
वीणा भेजी है, ओर पूछा है, वे कब तक आते हैं । 
राहुल 
वे क्या कर रहे हैं १ 
विचित्रा 
कुमार, महाराज अभी सन्ध्या करने के लिए 
उठे हैं। 


राहुल 

जब तक वे सन्ध्या से निवृत्त हों; मैं पहुँचता हूँ । 
विचित्रा 

जो आज्ञा । ( गई ) 

राहुल 
माँ, दादाजी ने मुझसे कहा था, तू बडा अच्छा 
बजाती है । तू ही मुझे वीणा सिखाया कर। इसीसे 
दादाजी ने मेरे लिए यह वीणा बनने की आज्ञा 
दी थी। 
यशोधरा 
बेटा, मैं तो सब भूल गई । परन्तु वीणा है सुन्दर । 
राहुल 
इसीसे अपने आप तेरी अंगुल्याँ इसे छेडने 
लगी | कैसी बोछती है यह ! 
र यशोधरा 
अच्छी--तेरे योग्य । 
राहुल 
माँ, तनिक इसे बजाकर कुछ गा | 
यशोधरा 
बेटा, यह छोटी है । 
गंगा 
कुमार, परन्तु स्वर दे सकेगी। गाने के लिए 
इतना ही पर्याप्त है| 
यशो धरा 
अरी, यह यों ही हठी है, ऊपर से इसे तुम 
और भी उसका रही हो । 
राहुल 
माँ, अपनी इच्छा से तू रोती -गाती है। में 

राइल-जननी 


। 
| 


He / अर 


यशोघरा ९८ 


कहता हूँ तो मुझे हठी बताती है। यही सद्दी । तून 
गायगी तो में रोने लगूगा । 
(हसता है) 
यशोधरा 
गाती हूँ बेटा, उनके लिए रो रही हूँ, तो तेरे 
लिए गाऊंगी क्यो नहीं ? 


( गान ) 
रुदन का हँसना ही तो गान । 
गा गा कर रातो है मेरी हत्तन्त्री की तान। 
मीड-ससक है कसक हमारी, और गमक है हूक ; 
चातक की हुत-हृदय-हृति.जो, सो कोयल की कूक । 
नृ राग हैं सब सूच्छित आह्वान ।- 
रुदन का हँसना ही तो गान । 
छेड़ी न वे रता के छाले, उड़ जावेगी धूल , 
हलके हाथां प्रभु के'अपंण कर दो उसके फूल , 
गन्ध है जिनका जीवन-दान । 
सदन का हँसना ही तो गान। 
कादुम्बिनी-प्रसव की पीड़ा हँसी तनिक उस ओर , 
क्षिति का छोर छू गई सहसा वह बिजली की कोर ! 
उजलती हे जळती सुसकान। 
रुदन का हँसना ही तो गान । 

९९ राहुळ-जननी 


यदि उमङ्ग भरता न अद्रिके ओ तू अन्तर्दाह ; 

- तो कळ कलकर कहाँ निकलता निमल सलिल-प्रबाह ? 
सुलभ कर सबको मञन-पान। 
सुदन का हँसना ही तो गान! 

पर गोपा के भाग्य-भाळ का उलट गया वह इन्द 

टपकाता हं अशत छोड़कर ये खारी जल-विन्दु ! 
कौन लेंगा इनको भगवान ? 
रुदून का हँसना ही तो गान । 


राहुल 
माँ, माँ, रुलाई आती है। ये गंगा, गोतमी ओर 
चित्रा सभी तो रो रही हैं । 
यशोधरा 
बेटा, बेटा, आ मेरी छाती से छग जा | 
( बळपूवंक भेटती ह ) 
राहुल > 
ओह ! ओह ! 
गौतमी 
छोड़ दो, छोड़ दो देवि, कुमार को। यह क्या 
करती. हो १. 


( यशोधरा भुजपाश ढीला करती हे ) 
$ ! - राहुल ; 
आहः! प्राण. बचे। में. तो तुझे सर्वथा दुबल 
समझता था । : परन्तु तूते पागल की. भाँति इतने | 

बल से मुझे दबाया कि मेरी साँस रुकने लगी साँ! 
हाथ जोड़े मैंने तेरे छाती से छगने को! फिर भी 
रोती है? रोना मुझे चाहिए या तुझे ? 


यशोधरा 

बेटा, मैं तुझे हसता ही देखू | 
राहुल 

अच्छा, रात को कहानी कहेगी न! 
यशोधरा 

कहूँगी । 
राहुल 


मेरी जीत! जाऊं तो झटपट दादाजी के यहाँ 
हो आऊ | न 


६ 
राहुल 
अम्ब, मन करता है, पत्र लिखें तात को। 
यशोधरा 
क्या लिखेगा बेटा, सुनू में भी उस बात को ! 
राहुल 
मैं लिखूंगा--तात, तुम तपते हो वन में, 
हम हैं तुम्हारा नाम जपते भवन मे | 
आओ यहाँ, अथवा बुला लो हमको वहाँ। 

राहुल-जननी 


यशोधरा 
किन्तु बेटा, कोन जाने तेरे तात हैं कहाँ! 
४४ राहुठ 
वे हैं वहाँ अम्ब, जहाँ चाहे और सब है र 
किन्तु सोच, ऐसी धृति, ऐसी स्मृति कब है! 
ऐसा ठोर होगा कहाँ, जो सुध भुला दे माँ रु 
जागते ही जागते जो हमको सुला दे माँ! 
यशोधरा 
ऐसा ठोर हो तो वह बेटा, तुझे भायगा! 
राहुल 
अम्ब, नहीं; ध्यान वहाँ तेरा भी न आयगा | 
मानता हूँ, वेदना ही बजती है ध्यान में, 
किन्ठु एक सुख भी तो रहता है ज्ञान में। 
यशोधरा 
तो भी तात होंगे वहाँ । 
राहुल 
वे क्या मुझे मानेंगे? 
विस्मरति के बीच कह, कैसे पहचानेंगे 
ऐसी युक्तिदो जो वही आप यहाँ आ जावें, 
जाने - पहचानें हमें हम उन्हें पा जावे| 
यशोधरा 
बेटा, यही होगा, यही होगा, धेय धर तू, 
शक्ति और भक्ति निज भावना में भर तू | 

N 
राहुर 
अम्ब, पिता आयेंगे तो उनसे न बोळूंगा , 
और संग उनके न खेरळँगा न डोळूगा ; 
यशोधरा 
बेटा, क्यों ! 
राहुल 
गये वे अम्बे, क्यों कुछ विना कहे ! 
हम सबने ये दुःख जिससे यहाँ सहे। 
यशोधरा 
अविनय होगा किन्तु बेरा, क्‍या न इससे १ 
राहुल 
अविनय १ कैसे भला, किस पर, किससे ! 
अम्ब, कया उन्होंने आप अनय नहीं किया! 
तुझको रुलाकर अजाना पथ है लिया 
यशोधरा 
किन्तु कोई अनय करे तो हम क्यों करें! 
राहुल 
और नहीं माथे पर क्या हम उसे घरें? 
यशोधरा 
बेटा, इसे छोड़ और अपना कया बस है! 
राहुल 
न्याय तो सभी के लिए अम्ब, एकरस है। 

१०३ राहुल-जननी 


यशोधरा 
न्याय से वे पालन ही करने को बाध्य हैं! 
लालन करें या नहीं ! 

राहुल 

फिर भी क्‍या साध्य हैं! 
प्रेमशून्य पालन क्यों चाहें हम उनका! 


यशोधरा 
किन्तु क्या किसी पर है प्रेम कम उनका ? 
राहुल 
अम्ब, फिर तू क्‍यों यहाँ रह रह रोती है! 
यशोधरा 
बेटा रे, प्रसव की-सी पीड़ा मुझे होती दै! र 
राहुल ! 
इससे क्या होगा अस्त्र? | 
यशोधरा | 


बेटा, वृद्धि उनकी, 
बहन बनेगी वही तेरी, सिद्धि उनकी | 


प 

राहुल 
अम्ब, दमयन्ती की कहानी मुझे भाई है, 
ओर एक बात मेरे ध्यान में समाई है। 
तू भी एक हंस को बनाके दूत भेज दे, 
जो सन्देश देना हो उसीको तू सहेज दे।. 

यशोधरा 

बेटा, भला वेसा हंस पा सकूँगी मैं कहाँ! 
राहुल 

हंस न हो, मेरा धीर कीर तो पला यहाँ ! 
यशोधरा 

किन्ठु नहीं सूझता है, उनसे में क्‍या कहूँ १ 
राहुळ 

पूछ यही बात--“और कब तक मैं सहूँ ११ 
यशोधरा 

“सिद्धि मिलने तक” कहेंगे क्या न वे यही १ 
राहुल 

तो क्या सिद्धि मिलने का एक थल है वही! 
यशोधरा 

बेटा, यहाँ विप्न, उन्हें हम सब धेरेंगे। 
राहुल 


किन्तु धीर हैं तो अम्व, वे क्यों ध्यान फेरेंगे १ 
वन में तो इन्द्र भी प्रलोभन दिखायगा , 
विश्वामित्र-ठुल्य उन्हें क्या वह न भायगा ! 
मुझको तो उसमें भी लाभ दृष्टि आता है-- 
भगिनी शङुन्तला-सी, राहुल-सा आता है! 
मेनका तो वंचका थी, तू फिर भी उनकी; 
ओर रहो चाहे जहाँ, सिद्धि तो है धुन की। 
तेरी गोद में ही अम्र, मैंने सब पाया दै, 
अझ भी मिलेगा कल, आज मिली माया है। 

राहुल-जननी 


ट्‌ 
राहुल 
ऐसे गिरि, ऐसे वन, ऐसी नदी, ऐसे कूल , 
ऐसा जल, ऐसे थल, ऐसे फल, ऐसे फूल , 
ऐसे खग, ऐसे मुग, होंगे अम्ब, क्‍या वहाँ, 
करते निवास होंगे एकाकी पिता जहाँ? 
यशोधरा 
बेटा, इस विश्व में नहीं है _एकदेशता , 
होती कहीं एक, कहीं दूसरी विशेषता । 
मधुर बनाता सब वस्तुओं को नाता है, 
भाता वही उसको, जहाँ जो जन्म पाता है । 
राहुल 
अम्त्र, क्या पिता ने यहीं जन्म नहीं पाया है ! 
क्यों स्वदेश छोड़, परदेश उन्हें भाया है! 
यशोधरा 
बेटा, घर छोड़ वे गये हैं अन्य दृष्टि से, 
जोड़ लिया नाता है उन्होने सब सृष्टि से। 
हृदय विशाल और उनका उदार दै, 
विश्व को बनाना चाहता जो परिवार है । 
राहुल 
लाभ इससे क्या अम्ब, अपनों को छोड़के , 
बेठ जायें दूसरों से वे सम्बन्ध जोड़के ! | 


_ > रू अ ix NAS 

यशोधरा 
अपनों को छोड़के क्‍यों बेठ भला जायेंगे! 
अपनों के जैसा ही सभीका प्रेम पार्येगे। 
राहुल 
माँ, बया सब ओर होगा अपना ही अपना? 
तब तो उचित ही है तात का याँ तपना। 

यशोधरा 


१ 
निज बन्धन को सम्बन्ध सयल बनाऊं 
कह मुक्ति, भला, किसलिए तुझे में पाऊं ? 
जाना चाहे यदि जन्म, भले ही जावे, 
आना चाहे तो स्वयं मृत्यु भी आवे, 
पाना चाहे तो मुझे मुक्ति ही पावे, 
मेरा तो सव कुछ वही, मुझे जो भावे। 
मैं _मिलन-शून्य में विरह घटा-सी छाऊ ! 
कह मुक्ति, मला, किसलिए तुझे में पाऊ ! 
माना, ये खिलते फूल सभी झड़ते हैं; 
जाना, ये दाड़िम, आम सभी सड़ते हैं । 
परक्या यो ही ये कभी टूट पडते हैं? 
या काँटे ही चिरकाल हमें गड़ते हैं? 
में विफल तभी, जब बीज-रहित हो जाऊं | 
कह मुक्ति, मला, किसलिए तुझे में पाऊ £ 
यदि हममे अपना निगम ओर शम-दस.है , 
'तो लाख व्याधियाँ रहें खस्थता सम है । 
वह जरा एक वि न्ति, जहाँ संयम है ; 
नवजीवन-दाता मरण कहाँ निर्मम है! 
भव भावे मुझको और उसे में भाऊं। 
कह मुक्ति, भला, किसलिए तुझे में पाऊ £ 

आकर पूछेंगे जरा-मरण यदि हमसे, 
शेशव-योवन की बात व्यंग्य-विश्रम से , 
हे नाथ, बात भी मैं न करूंगी यम से, 
देखूंगी अपनी परम्परा को क्रम से। 
भावी पीढ़ी में आत्मरूप अपनाऊ । 
कह मुक्ति, भला, किसलिए, तुझे में पाँ ! 
ये चन्द्र-सूर्य निर्वाण नहीं पाते हैं; 
ओझल हो होकर हमें दृष्टि आते हैं। 
झोके समीर के झूम झूम जाते हैं; 
जा जाकर_नीरद नया नीर लाते हैं। 
तो क्‍यों जा जाकर लोट न में भी आऊ £ 
कह मुक्ति, भला, किसलिए तुझे में पाऊ ! 
रस एक मधुर ही नहीं, अनेक विदित हैं , 
कुछ खादु हेतु, कुछ पथ्य हेतु समुचित हैं । 
भोगे इन्द्रिय, जो भोग-विधान-विहित हैं 
अपने को जीता जहाँ, वहीं सब जित हैं । 
निज कमों की ही कुशल सदव मनाऊ। 
कह मुक्ति, भला, किसलिए तुझे में पाऊँ ! 
होता सुख का क्या मूल्य, जो न दुख रहता ! 
प्रिय-हृद्य सदय हो तपस्ताप क्यों सहता ! 
मेरे नयनों से नीर न यदि यह बहता 
तो श्॒क प्रेम की बात कौन फिर कहता | 
रह दुःख | प्रेम परमार्थ दया में लाऊँ। 
कह मुक्ति, भला, किसालिए तुझे मैं पाऊँ ? 

१०९ यशोधराः 


आओ, प्रिय! भव में भाव-विभाव भरें हम , 
डूबंगे नहीं कदापि, तरं न तरें हम! 
कैवल्य - काम भी काम, खधर्म घरें हम : 
संसार - हेतु शात वार सहर्ध मरें हम | 
तुम, सुनो क्षेम से, प्रेम - गीत में गाऊँ । 
कह युक्ति, भला, किसलिए तुझे मैं पाऊँ १ 
त 
मेरा मरण तुमको खला | 
किन्तु में लेकर करू क्या विरह-जीवन जला १ 
छोट आओ प्रिय, तुम्हारा पुण्य फूला-फला , 
भाग जो जिसका उसे दो, जाय क्यों वह छला ! 
देख दँ, जब तक जर्गू भव-नाव्य की नव कला , 
और फिर सोऊं तुम्हारी बाँह पर धर गला ! 
सब भला उसका सुवन में, अन्त जिसका भला ; 
जीव पहुँचेगा वहीं तो, वह जहाँ से चला। 
३ 
मरने से बढ़कर यह जीना | 
अप्रिय आशंका करना 
भय खाना हा ! आँसू पीना ! 
फिर भी बता, करे क्या आली , 
यशोधरा है अवझ-अघीना । 
कहाँ जाय यह दीना - हीना , 
उन चरणों में ही चिर लीना | 

यशोधरा 


४ 
ओहो, कैसा था .वह सपना | 
देखा है रजनी में सजनी, मैंने उनका तपना । 


दया भरी, पर्‌ शोणित रखा , 
वर्ण झाँवरा होकर रूखा , 
_पेठा पेट पीठ में भूखा, 
आया मुझे विळपना ! 
ओहो, कैसा था वह सपना ! 


बहता वहाँ पास ही जल था, 
किन्तु कहाँ जाने का बल था १ 
अन-सा तन भी पडो अचछ था,  . 
भार आप ही अपना ! 
ओहो, कैसा था वह सपना ! 


, सहसा माँ भगिनी बन आइ , 
` स्वर्गबासिनी वे मनभाइ । 
सुरसारि-जल अमृतोदन लाइ 9 
फिर भी मुझे कलपना | 
वि . ओहो, कैसा था वह सपना ! 

१११ 


यशोधरा 


प 
क्यो फडक उठे ये वाम अंग ! 
ज्यों उड़ने के पहले विहंग | 


किस शुभ घटना की रटना-सी 
लगा रहा है अन्तरंग? 
क्यों यह प्रकृति प्रसन्न हो उठी ! | 
नहीं कहीं कुछ राग रंग | 
उठती है अन्तर में कैसी 
एक मिलन जैसी उमंग, ` 
ल्हराती है रोम रोम में 
अहा ! अमृत की-सी तरंग | 
पाना दुर्लम नहीं, कठिन है 
रख पाने का ही प्रसंग , 
मिला मुझे क्‍या नहीं खप्न में 
किन्तु हुआ वह सखम्न भंग | 
वंचक विधि ने लिया न हो सखि , 
अब यह कोई ओर ढंग! 
पर मेरा प्रत्यय तो फिर भी 
है मेरे ही प्राण-संग। 

यशोधरा 


६ 
गये हो तो यह ज्ञात रहे , 
स्वामी | व्यर्थ न दिव्य देह वह 
तप - वर्षा - हिम - वात सहे | 


देखो, यह उतुद्ध हिमालय , 

खडा अचल योगी-सा निर्भय | 

एक ओर हो यह विस्मयमय , 
एक ओर वह _गात रहे! 
गये हो तो यह ज्ञात रहे | 


बहे उधर गङ्गा की धारा, 

इधर तुम्हारी _ग्िरा अपारा | 

छावित कर दे अग जग सारा, 
हाँ, युग युग, अवदात रहे 
गये हो तो यह ज्ञात रहे। 


मुझे मिलोगे भला कहीं तो , 

वहाँ सही, यदि यहाँ नहीं तो । 

जहाँ सफलता, मुक्ति वहीं तो , 
यशोधरा की ब्रात रहे। 
गये हो तो यह शात रहे। 

~ 


११३ 


हम सतियो की ठंडी ठंड 


यशोघरा 


४) 


ओ यतियों-ब्रतियों के आश्रय , 
अभय हिमालय | भूधर-भूप | 


~ 


आहों के आओ उच्चस्तूप! 


तू जितना ऊँचा, उतना ह॑ 


| 


गहरा है यह जीवन-कूप , 


किन्तु हमारे पानी का भी 


होगा तू ही साक्षी-रूप | 


चाहे तुम सम्बन्ध न मानो , 


स्वामी ! किन्तु न टूटेंगे ये, तुम कितना ही तानो । 


पहले हो तुम यशोधरा के , 
पीछे होगे किसी परा के , 
मिथ्या भय हैं जन्म-जरा के , 
इन्हें न उनमें सानो । 
चाहे तुम सम्बन्ध न मानो | 
देखू एकाकी क्या लोगे! 
गोपा भी लेगी, तुम दोगे । 
भूले हो, पहचानो। 


चाहे तुग सम्बन्ध न मानो । 

Boe 


शोघरा 


बधू सदा में अपने वर की 
पर क्या पूर्ति वासना भर की ! 
सावधान ! हाँ, निज कुलधर की 
जननी मुझको जानो । 
चाहे तुम सम्बन्ध न मानो । 


र्‌ 
रोहिणि, हाय ! यह वह तीर ; 
बैठते आकर जहाँ वे धर्मघन, प्र बधीर । 


मैं लिये रहती विविध£पक्कान्न, भोजन, खीर , 
वे चुगाते मीन, मृग, खग, हंस, केकी, कीर | 


पालता है तात का ब्रत आज राहुल बीर, 
लो इसे, जब तक न लोटें वे छलित-गम्भीर । 


टिळ गति भी गण्य तेरी, धन्य निर्मल नीर ; 
वार दूं में इस झलक पर मंजु मुक्ता-हीर। 


/! बह चली लोकार्थं ही तू पहन पावन चीर , 
| रह गया दो बूंद देकर यह अशक्त शरीर | 

राहुल-जननी 
१ ४८ 


तुझे नदीश मान दे , 
नदी, प्रदीप-दान ले | 


छुझे और क्या दू! थोडा भी आज बहुत तू मानले , 
तम में विषम मार्ग का इसको तुच्छ सहायक जान ले | 


मिले कहीं मेरे प्रभु पथ में, तू उनका सन्धान ले , 
तुझे कठिन क्या है यह, यदि तू अपने मन मे ठान ले । 


मेरे लिए तनिक चक्कर खा, नव यात्रा की तानले, 
घूस घृमकर झूम झूमकर, थल:थल का रस-पान ले | 


कह देना इतना ही उनसे जब उनको पहचान ले 
घाय तुम्हारे सुत की गोपा बेटी है बस ध्यान ले |”? 


ट्र 
“जल के जीव हैं माँ, मीन ; 
नयन ' तेरे मीन-से हैं, सजल भी : क्‍यों दीन ! ; 
पद्मिनी-सी मधुर मृदु तू, किन्तु है क्यों छीन !. 
मन भरा है, किन्तु तन क्यों हो रहा रस-हीन ! 
अम्ब, तेरा स्तन्य पीकर हो गया में पीन , 
दुग्घ-तन तुझमें, पिता में मुग्ध-मन है लीन? 

यशोधरा ११६ 


हाय ! क्या तू त्याग पर ही है यहाँ आसीन ! 
धिक मुझे, कह क्या करूँ मैं ? हूँ सदेव अधीन |? 
“लाल, मेरे बाल, साले सुध मुझे प्राचीन , 
भय नहीं, साहित्य तेरा प्राप्त नित्य नवीन |”? 


३३ 

“मातः, मैं भी तो सुचू, कैसी है वह मुक्ति १? 

«पुत्र, पिता से पूछना और उन्हींसे युक्ति ।?? 
“तू केवल कन्थक कसबा दे, अम्ब अभी चढ़ धाऊ , 
मुक्ति बड़ी या मेरी माता, पूछ पिता से आर्ऊ। 
न रो, कहीं भी क्यों न रहें वे, ठहर, उन्हें घर लाऊ , 
नहीं चाहता में वह कुछ भी, जिसमें तुझे न पाऊं | 
कहाँ मिलेगी मुक्ति, बता तो ! उसे जीतने जाऊँ , 
बाँब न डाळू इन चरणों में, तो राहुल न कहाऊँ।” 
“बेटा, बेटा, नहीं जानती, मैं रोऊँ या गाऊं , 
आ, मेरे कन्धो पर चढ़ जा, ठुझको भी न गँवाऊँ |” 


४ 


“अम्ब, पिता के ध्यान मे बिसरा तेरा ज्ञान ; 
भूल गई तू आपको बस, उनको पहचान | 


अपने को खोकर उन्हें खोज रही तू आज , 
> 
आर आत्मरत हैं उधर वे तेरे अधिराज! 

२१७ राहुल-जननी 


कहती है भगवान तू उनको वारम्वार 
किन्तु उन्हें भगवान का आया कभी विचार १ 


सुध करके सुध खो रही तू उनकी छवि आँक 
वे तेरी इस मूर्ति को देखेंगे कब झाक? 


गाती हे मेरे लिए, रोती उनके अर्थ ; 
हम दोनों के बीच तू पागल-सी असमर्थ |? 


“रोना-गाना बस यही जीवन के दो अङ्ग ; 
एक सङ्ग में ले रही दोनों का रस-रङ्ग |” 


पर 
सती शिवा-सी तपिनी माँ, देख दिवा यह आ रही, 
भर गभीर निज शून्य स्वयं ही उसको तुझ-सी था रही ! 
सौध-शिखर पर खर्ण-वर्ण की आतप आमा भारही, 
ज्यों तेरे अञ्चल की छाया मेरे सिर पर छा रही! 
ज्यो तेरी बरुणी यह आँसू, किरण तुहिन-कण पा रही, 
शुचिस्नेह का केन्द्र-विन्दु-सा आत्मतेज से ता रही ! 
शीतल-मंद पवन वन वन से सुरभि निरन्तर ला रही ! 
ज्यों अनुभूति अहस्य तात की मुझभे-तुझभे धा रही | 
र्वि पर नलिनी की, पिंतृ-छवि पर भोन दृष्टि तव जा रही , 
वहाँ अङ्क में मधुप, यहाँ मैं, गिरा एक गुण गा रही! 

सन्धान 


( एकान्त भें यशोधरा ) 
( गान ) 
आओ हो वनवासी! 
अब गृह-भार नहीं सह सकती 
देव, तुम्हारी दासी । 
राहुर पलकर जैसे तसे ; 
करने लगा प्रश्‍न कुछ वेसे , 
सें अबोध, उत्तर दूँ. कैसे ? 
चह मेर! विश्वासी । 
आओ हो वनवासी! 
उसे बताउँ क्या, तुम आओ , 
मुक्ति-युक्ति मुझसे सुन जाओ-- 
जन्म-मूल मातृत्व मिटाओ , 
मिरे मरण - चोरासी ! 
आभो हो वनवासी ! 
सहे आज यह मान तितिक्षा ,. 
क्षमा करो मेरी यह शिक्षा । 
हमीं गृहस्थ जनों की भिक्षा , 
पालेगी संन्यासी ! 
आओ हो वनवासी ! 

सुझको सोती छोड़ गये हो , 

पीठ फेर सुहँ मोड़ गये हो , 

तुम्हीं जोड़कर तोड़ गये हो , 
साधु-विराग - विलासी ! 
आओ हो वनवासी ! 


जल में शतदल तुल्य सरसते 

तुम घर रहते, हम न तरसते , 

देखो, दो दो मेघ बरसते , 
मैं प्यासी की प्यासी! 
आओ हो वनवासी | 


( गौतमी का प्रवेश ) 
गोतमी 
मिल गया, मिल गया, मिल गया सहसा 
उनका _सन्धान आज, जिनके विना यहाँ 
खान-पान नीरस था, सोना बुरा स्वप्न था, 
रोना ही रहा था हाय | जीवन मरण था। 
तुम जड़ मूरति-सी भले ही स्तब्ध हो जाओ , 
किन्तु नई चेतना से अङ्ग भरे पूरे हैं! 
मैंने आज देखे अहा ! अश्रु ऐसे होते हैं। 
रुद्ध. भी तुम्हारी गिरा जगतो में शूँजी दै , 
देखो यह सारी सृष्टि पुलकित हो गई | 
जैजै अत्रभवति ! हमारे भाग्य जागे हैं । 

सन्धान 


यशोधरा 


यशोधरा 

मेरे भाग्य ? गोतमि, वे संखुति के साथ हैं | 

आलि, उन्हें सिद्धि तो मिली है ! जिसके लिए 

राज-कद्धि-बद्धि के सुखों से मुह मोडके , 

नाते जितने हैं जगती के, उन्हें तोडके , 

इतना परिश्रम उन्होंने किया, साथ ही 

सब कुछ मैंने लिया, अनुगति छोड़के 
गोतमी 

सिद्धियाँ तो उनके पदों पर प्रणत 

स्वामी आज आनन्दाग्रगामी शुद्ध बुद्ध ; 

तप तथा त्याग तथागत के सफल हें | 
यशोधरा 

गोपा गाविणी है आज, आली, मुझे भेट ले , 

आँसू दे रही हूँ, कह और कया अदेय है? 
गोतमी 

मुक्ति भी सुलभ आज कोई अब माँगे क्‍या ! 
यशोधरा 

“छाम से ही लोभ”, यह कैसी खरी वात है , 

आली, कुछ ओर सुनने की चाह होती है । 
गांतमी 

कुछ व्यवसायी यहाँ आये हैं मगध से | 

वे ही यह वृत्त लाये, लोचनों के ही नहीं , 

अवो के लाभ भी उन्होंने बहाँ पाये हैं। 


2 au ou 

१२१ 


सन्धान 


यशोधरा 
आलि, भला, ऐसा लाम उनको यहाँ कहाँ ! 
किन्तु हम अपनी कृतज्ञता जनायेंगे। 
पहले में सुन दै, सुना तू, जो सुनाती थी | 
गोतमी 
वर्षों तक प्रभु ने तपस्या कर अन्त में 
सारे विश्न पार किये, मार को ' हरा दिया । | 
अप्सराएं उनको भला क्या भुळा सकतीं ! | 
जिनकी यझोधरा-सी साध्वी यहाँ बेठी है। 
ओर, उन्हें कौन भय व्याप सकता था, जो , 
ऐसा घर छोड़, घोर निशि में चले गये ! 
यशोधरा 
यदि यह सत्य है, तो में भी कृतकल हूँ, 
आज सुख से भी निज दुःख मुझे प्यारा है । 
वार वार बीच में जो बोल उठती हूँ में , 
उसको क्षमा कर तू आली, साँस लेती हूँ ; 
हर्षं की अधिकता भी भार बन जाती है ! 
आगे कह उनसे भी प्यारा दृत्त..उनका | 
गोतमी 
अचल समाधि रही, बाधा. बिला गइ ; 
देवि, वह दिव्य दृष्टि पाकर ही वे उठे, 
जिसमें समस्त लोक ओर तीनों काल भी 
दर्पण में जैसे, उन्हें दीख पड़े, सुष्टि के 
सारे भेद खुल गये, चेतन का, जड़ का ; 

यशोधरा 


कोई भी प्रकार - व्यवहार नहीं जा सका । 
दुःख का निदान ओर उसकी चिकित्सा भी 
ज्ञात हुई । जन्म तथा मृत्यु के रहस्य को 
जानकर देव स्वयं जीवन्मुक्त हो गये | 
और, धर्मचक्र के प्रवर्तन के साथही, 
दूसरों को भी वे मुक्ति - मार्ग में लगा रहे । 
' यशोधरा 
जय हो, सदेव आर्यपुत्र की विजय हो । 
उनके करुण - धर्म - संध के शरण में 
गोपा के लिए भी कहीं ठोर होगी या नहीं | 
आली, उनकी जो दृष्टि सृष्टिभेदिनी है, क्या 
इस चिर किंकरी के ऊपर भी आयगी 
अत्र तक भी में यहाँ वंचिता ही क्यों रही ! 
गोतमी 
किन्तु अत्र शीघ्र वदद अवसर आवेगा , 
जब, तुम उनके समीप बेठ उनसे, 
विस्मय-विनोद से सुनोगी, जन्म जन्म की 
अपनी कथाएँ, और साथ साथ उनकी ! 
यशोधरा 
सारी घटनाएं वही जाने, किन्तु इतना 
मैं मी भली भाँति जानती हूँ, जन्म जन्म में 
आली, में उन्हींकी रही, वे भी जन्म जन्म में 
मेरे रदे, तब तो में उनकी, वे मेरे हैं । 


अब इतना ही मुझे पूछना है उनसे--- 


Digitized by Sarayu Foundation Trust, Delhi 


९२२ 


जो कुछ उन्होंने उस जन्म में मुझे दिया, 
उसको मैं अब भी चुका सकी हूँ या नहीं? 
( दौड़ते हुए राहुल का प्रवेश ) 

राहुल 
माँ, माँ, पिता प्राप्त हुए, देख तू ये दादाजी-- 
दादीजी - समेत हर्ष - विहल -से आ रहे! 
अब तो न रोयगी तू! अब भी तू रोती है! 

यशोधरा 
बेटा, ओर क्या करूं! 

राहुल 

बता दूँ! चल शीघ्र ही 
हम सब आगे बढ़ आप उन्हें लावेंगे । 

( नेपथ्य में ) 

बेटी ! बहू | 

यशोधरा 

व्यग्र नदो राहुल | वे आ गये ! 

राहुल 
मैं तो चला, अम्बर, सब वस्तुएं सहेज ढे , 
जोड़ता रहा जो उन्हे देने को, दिखाने को । 


९ प्रस्थान ) 
गोतमी 
मैं भी चळूँ, उत्सव के आयोजन में लू । 
प्रस्थान ) 


( छुद्दोदन और महाप्रजावती का प्रवेश ) 

यशोधरा 

तात, अस्त, गोपा चरणों में नत होती है! 
दोनों 

अक्षय सुहाग तेरा | त्रत भी सफल है | 
जुद्घोदन 


सावित्री - समान तेरे पुण्य से ही उसको 
सिद्धि मिली । 
महा प्रजावती 
तेरा यह विषम वियोग भी 
धन्य हुआ | 
शुद्धो दन 
उसने अपूर्व योग पाया है। 
गोपा ओर गोतम का नाम भी जगत में 
गोरी और शंकर - सा गण्य तथा गेय हो ! 
अत्र क्‍यों विलम्त्र किया जाय बेटी, शीघ्र तू 
प्रस्तुत हो । यह रहा मगध, समीप ही , 
उसके लिए. तो हम जगती के पार भी 
जाने को उपस्थित हैं और उसे पाने को 
जीवन भी देने को समुद्यत हैंसर्बदा | 
यशोधरा 
किन्तु तात | उनका निदेश विना पाये मैं , 
यह घर छोड़ कहाँ और केसे जाऊँगी १ 
महाप्रजावती 
हाय बहू, अव भी निदेश की अपेक्षा है! 

शुद्धोदन 

बेटी, इतना भी अधिकार कया हमें नहीं ! 
यशोधरा 

मुझको कहाँ है? में ठम्हारी नहीं, अपनी 

बात कहती हूँ तात | गोपा हतभागिनी ! 
महा प्रजावती 

गोपे, हम अवलाजनों के लिए. इतना 

तेज--नहीं, दर्प--नहीं, साहस क्या ठीक है ! 

स्वामी के समीप हमें जाने से स्वयं वही 

रोक नहीं सकते हैं, स्वत्व आप अपना 

त्याग कर बोल, भला तू क्‍या पायगी बहू ? 
यशोधरा 

उनका अभीष्ट मात्र! और कुछ भी नहीं | 

हाय अम्र! आप मुझे छोड़कर वे गये, 

जब उन्हें इष्ट होगा आप आके अथवा 

मुझको बुलाके, चरणों में स्थान देंगे वे। 
सहाप्रजावती 

वाधा कौन-सी है तुझे आज वहाँ जाने में ? 
यशोधरा 

बाधा तो यही है मुझे बाधा नहीं कोई भी ! 

विन्न भी यही है, जहाँ जाने से जगत में 

कोई मुझे रोक नहीं सकता है--धर्म से, 

फिर भी जहाँ में, आप इच्छा रहते हुए , 

जाने नहीं पाती | यदि पाती तो कभी यहाँ 

सन्धान 


यशोधरा 


बेठ रहती में ! छान डालती धरित्री को । 
सिंहनी-सी काननों मै, योगिनी-सी शोलो में 
शुफरी-सी जल में, विहङ्गिनी-सी व्योम में 
जाती तभी और उन्हें खोजकर लाती में! 
मेरा सुधा-सिन्धु मेरे सामने ही आज तो 
लहरा रहा दै, किन्तु पार पर में पडी 
प्यासी मरती हूँ, हाय | इतना अभाग्य भी 
भव में किसीका हुआ ! कोई कहीं ज्ञाता है 
तो मुझे बता दे हा | बता दे हा | बता दे हा | 


( मूच्छा ) 
महाप्रजावती 
मूच्छित है हाय ! मेरी मानिनी यशोधरा | 
( उपचार ) 
शुद्धो दन 


बेटी, उठ, मैं भी तुझे छोड़ नहीं जाऊँगा । 
तेरे अश्र लेकर ही मुक्ति-मुक्ता छोडे गा । 
तेरे अर्थ ही तो मुझे उसकी अपेक्षा है | 
गोपा-विना गौतम भी ग्राह्य नहीं मुझको ! 
जाओ, अरे, कोई उस निर्मम से यों कहो--- 
झूठे सब नाते सही, तू तो जीव मात्र का 
जीव-दया-भाव से ही हमको उबार जा | 


Digitized by Sarayu Foundation Trust, Delhi 


१२६ 


यशोधरा 


१ 
क्या देकर में तुमको ठूँगी १ 
देते हो तुम मुक्ति जगत को , 
प्रभो, तुम्हें मैं बन्धन दूँगी ! 


बाँध बद्ध ही तुम्हे न लाते, 

तो क्या तुम इस भू पर आते! 

निगुण के गुण गाते गाते; 
हुई गभीर गिरा भी गूँगी । 
क्या देकर में तुमको लुंगी | 


पर में स्वागत - गान करूंगी , 

पाद - पद्म - मधु - पान करूँगी , 

इतना ही अभिमान कर्ूँगी-- 
ठम होगे तो में भी हूँगी ! 
क्या देकर में तुमको दूँगी ! 


र 

प्रिय, क्या भेंट घरूंगी में ! 
यह नरवर तनु लेकर कैसे 

स्वागत सिद्ध करूंगी ! 

नश्वर तनु पर धूल | किन्वु हाँ, उन्हीं पदों की धूळ , 

कर्म - बीच जो रहें मूळ में, उनके सब फल-फूल--- 
अर्पण कर उबरूँगी मैं! 
प्रिय, क्या भेंट घरूगी में १ 


जीवन्मुक्त भाव से तुमने किया अमर - पद - छाभ , 
पर उस अमरमूतिं के आगे ओ मेरे अमिताभ ! 
सो सौ वार मरूँगी में ! 
प्रिय, क्या भेंट धरूंगी में ? 

३ 
र तुच्छ न समझो मुझको थाथ , 
अमृत तुम्हारी अज्ञलि में तो भाजन मेरे हाथ | 


तुल्य दृष्टि यदि तुमने पाई, 

तो हममें ही सुष्ट समाई! 

स्वयं स्वजनता में वह आई, 
देकर हम स्वजनों का साथ । 
तुच्छ न समझो मुझको नाथ । 


ममता को लेकर ही समता 
ममता में है मेरी क्षमता, | 
फिर क्‍यों अब यह विरह विषमता १ 

क्यों अपेय इस पथ का पाथ ! 

ठुच्छ न समझो मुझको नाथ । ) 

9 

देकर क्या पाऊंगी तुम्हे में, कहो, मेरे देव , 

लेकर कया सम्मुख तुम्हारे अहो ! आऊँगी १ 
मानस भं रस है परन्तु उसमें है क्षार, 

बस में यही है बस आँखें भर लाऊँगी | 
धव, तुम उद्धव-समान यदि आये यहाँ, 

एक नवता-सी में उसीमे फब जाऊँगी ; 
मेरे प्रतिपाळ, तुम प्रलय - समान आये, 

तो मो में, तुम्हॉर्मे, हाळ, बेला-सी विलाऊँगी ? 


पू 
लूँगी क्या तुमको रोकर ही ? 
मेरे नाथ, रहे तुम नर से नारायण होकर ही ! 
उस समांधि-बल की बलिहार , 
अच्छी में नारी की नारी | 
पूजा तो कर सरकू तुम्हारी , 
घुल चरण. धोकर ही । 
दूँगी क्या तुमको रोकर ही ! 

यशोधरा 


बह मेरी जनता ही होगी , 
स्वयं जनार्दन जिसके भोगी । 
आओ हे अनुपम उद्योगी ; 
पार्ऊ सुध खोकर ही | 
लळूँगी क्या तुमको रोकर ही १ 
यदि प्रभुत्व है ठुमभें आया, 
तो मैंने भी प्रभु को पाया | 
लिया मिळमे-फल यह मनभाया ; 
विश्ह-ब्रीज बोकर ही | 
ळूँगी क्या तुमको रोकर ही १ 
६ 
फिर भी नाथन आये! 
लेने गये हाय ! जो उनको, वे भी लोट न पाये। 
रहे न हम सब आज कहीं के , 
वहाँ गये सो हुए, वहीं के | 
माया, तेरे भाव यहाँके, 
वहाँ उन्हें क्यों भाथे! 
फिर भी नाथ न आये | 
निज हैँ उन्हें .अन्य जन सारे , 
भव पर (विभव उन्होंने . वारे । 
पर हाँ |. उलटे भाग्य हमारे , 
निज भी हुए पराये। 
फ़िर भी नाथ न आये ! 

यशोघरा 


इतने पर भी यहाँ जियूँ मैं , 

अमृत पिये वे, अश्र पियू में | 

अपनी कन्था आप सिवूँ मैं , 
अपनापन अपनाये | 
फिर भी नाथन आये! 

७ 
अब भी समय नहीं आया! 
कब तक करे प्रतीक्षा काया, जिये कहाँ तक जाया ? 
होती हे मुझको यह शांका, क्षमा करो हे नाथ, 
तुम्हारे साथ नहीं क्या, तुम्ही समय के साथ १ 
कहाँ योग मनभाया ? 
अब भी समय नहीं आया १ 
तुम स्वछन्द्‌, यहाँ आने में होगा क्‍या यति भंग! 
अपना यह प्रबन्ध भी देखो--अग्नि-सलिल का संग ! 
मैंने तो रस पाया | 
अब भी समय नहीं आया? 
पः 

आली, पुरवाई तो आई, पर वह घरा न छाई, 
खोल चंचु - पुट चातक, तूने ग्रीवा बृथा उठाई । 
उठकर गिरा शिखण्ड, झिखी ने गति न गिरा कुछ पाई , 
स्वयं प्रकृति ही विकृति बने तब किसका वश है माई | 
किन्तु प्रकृति के पीछे भी तो पुरुष एक है न्यायी , 
आशा रक्खो, आद्या रक्खो, आशा रक्सो भाई | 

र्‌ 

सोने का संसार मिला मिट्टी मे मेरा , 
इसमें भी भगवान, भेद होगा कुछ तेरा । 
देखू में किस भाँति, आज छा रहा अँधेरा , 
फिर भी स्थिर दै जीव किसी प्रत्यय का प्रेण । 

तेरी करुणा का एक कण 
बरस पड़े अब भी कहीं, 

तो ऐसा फल है कौन, जो 
मिट्टी में फलता नहीं ! 

राहुल-जननी 


यशोधरा 
( गान) 
अले ही मागं दिखाओ लोक को , 
गुहन्मागे न भूलो हाय! 
तजो हो प्रियतम ! उस आलोक को , 
जो पर ही पर _दरसाय। 


( राहुल का प्रवेश ) 

राहुल 
अम्त्र, यह दिन भी प्रतीक्षा में चला गया , 
कोई समाचार नहीँ आया उनका नया। 
कोन जानें, जायगा न यों ही दिन दूसरा , 
आई तुझ-सी ही यह सन्ध्या घूलि-धूसरा | 
देख, वे दो तारे शुन्य नभ में हैं झळके , 
नेरिकहुकूलनी, ज्यों तेरे अशु छल्के ! 

यशोधरा 
किन्तु बेटा, तुझ-सा सुधांशु मेरी गोद में; 
छाल, निज काल काट ळूँगी में विनोद में । 

` यशद्योघशा 


राहुल 
जननि, न जानें, मन कैसा हुआ जाता है ; 
शून्य उदासीन भाव उमड़ा -सा आता है ! 
तात के समीप चला जाऊं बने जेसे मैं; 
किन्तु तुझे छोड़ ऐसे जाऊं भला कैसे में? 
यशोधरा 
बेटा, मुझे छोड गये तेरे तात कब के, 
तू भी छोड़ जायगा क्या दुःखिनी को अब के १ 
तेरे सुख में ही सदा मेश परितोष है, 
तेरे नहीं, मेरे लिए मेरा भाग्य-दोष है। 
किन्तु जो जो लेने गये, वे रम गये वहीं , 
एक भी तो लोट कर आया है यहाँ नहीं । 
राहुल 
में हूँ एक, लाकर उन्हें भी लोट आऊंणो , 
किन्तु कैसे जाऊं तुझे छोड जाने पाऊं जो! 
मेरा ब्याह कर दे माँ! मेरी बहू आयगी , 
पाकर उसे तू कुछ तोष तो भी पायगी। 
यशोधरा 
और मेरी चिन्ता छोड़ जायगा तू चाव से! 
हाय | में हँसू या आज रोऊँ इस भाव से ! 
मुझ-सी न रोयगी क्‍या तेरे विना वह भी | 
राहुल 
ओहो | एक नूतन विपत्ति होगी यह भी! 


सचमुच | ध्यान ही न आया मुझे इसका !' 

१३५ राहुल-जननी 


झेल सके तुझ-सा जो, ऐसा प्राण किसका १ 
बालिका वराकी वह कैसे सह पायगी! 
जळ हिंसबाछका -सी पल में बिलायगी | 
सुझको प्रतीति हुई आज इस बात की, 
में वर वनू तो मुझे हत्या बधू-घात की। 
यशोधरा | 
पाप शान्त | पाप शान्त ! बेटा यह कया किया ! = 
एक नया सोच ओर तूने मुझको दिया। 
राहुल 
माँ, माँ, क्षमा करदे माँ, दुःख जो हुआ तुझे ; 
तेरी दशा सोच यही कहना पड़ा मुझे । 
में क्या करू! कोई युक्ति मेरी नहीं चलती ; 
तेरी हठशीलता ही अन्त में है खलती। 
खो दिया सुयोग स्वयं, चूकी हाय अम्ब, तू , 
पाकर भी पा न सकी निज अवल्म्ब तू | 
यशोधरा 
राहुल, सुयोग का भी एक योग होता है; 
भोगना ही पड़ता है, जो जो भोग होता दै! 
राहुल 
खेद नहीं अपने किये पर बया अब भी | 
यशोधरा 
खेद क्या करूंगी वत्स | दुःख मुझे तब भी | 


| 

यशोघरा 


राहुल 

आप ही लिया है यह दुःख तूने, आप ही ! 

अच्छा लगता दे माँ, तुझे क्यो घोर ताप ही १ 
यशोधरा 

घोर तपस्ताप तेरे तात ने है क्यों सहा? 

तू भी अनुशीलन का श्रम क्‍यों उठा रहा ! 
राहुल 

तात को मिली है सिद्धि, पा रहा हूँ बुद्धि में । 
यशोधरा 

लाम करती हूँ इसी भाँति आत्मशुद्धि में। 

पाप नहीं, किन्छु पुण्यताप मेरा संगी है, 

मरण-प्रसंग में यही तो एक अंगी है| 

ज्ञाण मिळता है मुझे तात | निज पीड़ा में, 

प्राण मिलता है तुझे जैसे मछ-क्रीड़ा में। 

दुःख से भी जाऊँ? मुझे उससे है ममता, 

बढ़ती है जिससे सहानुभूति - समता । 
राहुल 

कह फिर दुःख से क्‍यों रह रह रोती है! 
यशोधरा 

ओर क्या कहूँ में, मुझे इच्छा यही होती हे | 
राहुल 

अच्छी नहीं, अम्ब, यह इच्छा की अधीनता , 

ओर परिणाम जिसका हो हीन-दीनता । 

राहुल-जननी 


तू ही बता, धर्म क्या नहीं है यही जन का-- 
शासित न होकर माँ, शासक हो मन का। 
यशोधरा 

यह जन शासक न होता मन का यहाँ 

तात | तो चछा न जाता, धन उसका जहाँ! 
भार रखती हूँ उस शासन का जब में , 
हलकी न होऊं नेक रोकर भी तब में? 
चपल तुरङ्ग को कशा ही नहीं मारते, 
हाथ फेर अन्त में उसे हैं पुचकारते। 
रखती हूँ मन को दवाकर ही सर्वदा, 
साँस भी न लेने दूँ उसे क्या में यदा कदा ! 
कण्ठ जव रुंधता है, तब कुछ रोती हूँ , 
होंगे गत जन्म के ही मेळ, उन्हे धोती हूँ । 
शोक के समान हम हर्ष में भी रोते हैं , 
अश्रु तीथं में ही सुख-दुःख एक होते हैं । 
रोती हूँ, परन्तु क्या किसीका कुछ लेती हूँ १ 
नीरस रसा न हो, में नीर ही तो देती हूं । 

राहुल 

भूलती है मुझको भी तू जिसके ध्यान में , 
पाकर उन्हींको छोड़ बेठी किस आन में.! 
लाख लाख भाँति मुझे बहुधा मनाती है , 
ओर निज देव पर दुर्प तू जनाती दै! 
कैसी यह आन-बान, भीतर है मरती, 
बाहर से फिर भी तू मिथ्या मान करती | 


ay 92 

यशोधरा १३८ 


यशोधरा 

तुझको मनाना पड़ता है, तू अजान है; 

प्रभु के निकट ही तो मूल्य पाता मान दे। 

रुष्ट न हो, में नहीं हूँ वत्स, मिथ्याचारिणी , 

_ दीना नहीं, दुःखिनी हूँ, तो भी धर्मधारिणी । 
राहुल 

कैसा घर्म? तात ने क्‍या रोक दिया आने से £ 

नाहीं कर बेठी खयं जो तू वहाँ जाने से १ 
यशोधरा 

राहुल, न पूछ यह वात बेटा, मुझसे , 

ठहर, कहेगी कभी तेरी बहू तुझसे | 
राहुल 

आह | फिर मेरी बहू ! चाहे रहे तुतली , 

किन्तु तेरे शान की वही है एक पुतळी! 

मेरे लिए अम्ब, बन बेठी तू पहेली है, 

झूठी कल्पना ही आज जिसकी सहेली है! 
यशोधरा 

कल्पना भी सत्य हो, कृतित्व तभा अपना , 

सचा करने के लिए बेरा, देख सपना ! 
राहुल 

में तो यही देखता हूँ---तात नहीं आये हैं। 
यशोधरा 

आयेंगे, वे, आशा हम उनकी लगाये हैं। 

१३९ 


राहुल-जननी 
( नेपथ्य सें ) 

आ रहे हैं, आ रहे हैं, धन्य भाग्य सबके | 

यशोधरा 
एवमस्तु, एवमस्तु, निश्चय ही अब के-> 

राहुल 
माँ, क्या पिता आ रहे हैं ! 

यशोधरा 


बेटा, यह सुन ले , 
जो जो तुझे चाहिए, उसे आ, आज चुन छे | 

चशोधरा 


१ 
रे मन, आज परीक्षा तेरी ! 
विनती करती हूँ मैं तुझसे, बात न बिगड़े मेरी ! 
अब तक जो तेरा निग्रह था, 
बस अभाव के कारण वह था | 
लोभ न था, जब छाम न यह था ; 
सुन अब स्वागत-भेरी ! 
रे मन, आज परीक्षा तेरी | 
दो पग आगे ही वह धन है, 
अवलम्बित जिस पर जीवन है | 
पर क्या पथ पाता यह जन है? 
में हूँ ओर अंधेरी । 
रे मन, आज परीक्षा तेरी | 
यदि वे चल आये हैं इतना , 
तो दो पद उनको है कितना ! 
कया भारी वह, मुझको जितना ? 
पीठ . उन्हींने फेरी। 
रे मन, आज परीक्षा तेरी | 
सब अपना सोभाग्य मनावे , 
दरस - परस, _ निःश्रेयस. पावे। 
उद्धारक चाहे तो आवें, 
यहीं रहे यह घेरी | 
रे मन, आज परीक्षा तेरी ! 

यशांघरः 


र 


शेष की पूर्ति यही क्या आज ! 
भिक्षुक बनकर घर लोटे हैं कपिलनगर-नरराज | ? 


~ 


राजभोग से तृप्त होकर मानो वे इस वार 
हाथ पसार रहे हैं जाकर जिसके-तिसके द्वार ! 
छोडकर निज कुल ओर समाज | 
शेष की पूति यही क्या आज! 


हाय नाथ ! इतने भूखे थे, घीरज रहा न ओर? 

पर कथ की प्यासी यह दासी ठी है इस ठौर-- 
तुम्हारी -अपनी लेकर लाज | 
शेष की पूति यही क्या आज! 


खयं दान कर सकते हैं जो माँग वे यां भीख ! 
राहुल को देने आये हो आज कौन-सी सीख! 
गिरे गोपा के ऊपर गाज! 
शेष की पूत्ति यही क्या आज ? 


३ 


प्रभु उस अजिर, में आगये, तुम कक्ष में अब भी यहा ? 
हे देवि, देह धरे हुए अपवर्ग उतरा है वहाँ। 
सर, किन्तु इस हतभा गिनी को ठोर हाय | वहाँ कहाँ £ 
गोपा वहाँ. है, छोड़कर उसको गये थे वे जहाँ। 

बुद्धदेव 


१ 
“आ गये अम्ब, देख ये तास ; 
शान्त हो. अब सारे उत्पात। 
ले, आ अब तो रह गई “गविणी-गोपा? की वह लाज | 
जितना रोना हो तू रोले इनके आगे आज। 
ओस तू, तो ये स्वयं प्रभात! 
शान्त हों अब सारे उत्पात | 


माँ, तेरे अञ्चल-जैसी ही इनकी छाया धन्य , 
पर इनका आलोक देख तो, कैसा अतुल अनन्य ? 
कोन आभा इतनी अवदात ? 
शान्त हों अब सारे उत्पात | 


तात ! तुम्हारा तप मुखरित है, माँ का _नीरव मात्र , 
"पर अथाह पानी रखता है यह सूखा-सा गात्र । 
नहीं क्या यह विस्मय की बात १ 
शान्त दा अब सारे उत्पात । 


तुमको सिद्धि मिली है तप से, हुआ इसे क्या लाभ ११ 
“वल्स | इष्ट क्या और इसे अब, आया जब अमिताभ ? 
प्रथम ही पाया तुझ-सा जात! 
शान्त हों अब सारे उत्पात |? 

र्‌ 

मानिनि, मान तजो लो, रही तुम्हारी बान | 
दानिनि, आया स्वयं द्वार पर यह तव-तत्रभवान ! 
किसकी भिक्षा न ळूँ, कहो में १. मुझको सभी समान , 
अपनाने के योग्य वही तो जो हैं आर्च-अजान | 
राजभवन के भोगों में था दुर्लभ यह जल्पान , 
किया राम ने गुह-शवरी से जिसका खाद बखान। 
शिक्षा के बदले भिक्षा भी दे न सके प्रतिदान , 
तो फिर कहो, उकऋण हो कैसे वे लघु और महान ! 
साना, डुबल ही था गोतम छिपकर गया निदान , 
किन्तु शमे, परिणाम भला ही हुआ, _ सुधा-सन्धान । 


बुद्धदेव 


क्षमा करो सिद्धार्थ शाक्य की निर्द॑यता प्रिय जान , 


मत्री - करुणा - पूर्ण आज वह शुद्ध बुद्ध भगवान | 
यशोधरा 

पधारो, भव भ भगवान! 

रखली मेरी लजा तुमने, आओ अत्रभवान-| 
नाथ, विजय है यही ठुम्हारी , 
दिया तुच्छ को गौरव भारी। 
अपनाई मुझ - सी ल्घु नारी, 

होकर महा महान | 

पघारो, भव भव के भगवान | 


Digitized by Sarayu Foundation Trust, Delhi 


यशोधरा 


में थी सन्ध्या का -पथ हेरे; 
आ पहुँचे तुम सहज सबेरे | 
घन्य कपाट खुले ये मेरे! 
दूँ अव क्या नव-दान ? 
पधारो, भव भव के भगवान ! 
मेरे स्वप्न आज ये जागे, 
अब्रवे उपालम्भ क्यो भागे ! 
पाकर भी अपना धन आगे , 
भूछी - सी में भान । 
पधारो, भव भव के भगवान | 
दृष्टि इधर जो तुमने फेरी , 
खयं शान्त जिज्ञासा मेरी | 
भय-संशय की मिटी अँधेरी , 
इस आभा की आन! 
पघारो, भव भव के भगवान ! 
यही (प्रणति है उन्नति मेरी , 
हुई प्रणय की परिणति मेरी , 
मिली आज मुझको गति मेरी , 
क्यो न करू अभिमान १ 
पारो, भव भव के भगवान ! 
-षुलक. पड्म . पूरिगीत, हुए ये , 
पद्‌-रज पोछ पुनीत हुए ये ! 
रोम रोम शुचि-शीत हुए, ये , 
 . पाकर पर्वेखान । 
पघारो, भव भव के भगवान | 

१४५ बुद्धदेव 


इन अधरों के भाग्य जगाऊँ , 
उन गुल्फों की मुहर लगाऊँ | 
गई वेदना, अव बया गाउँ ? 
मञ्च हुई मुसकान | 
पधारो, भव भव के भगवान | 
कर रवखा, यह कृपा तुम्हारी ; 
में पद-पद्मों पर ही वारी | 
चरणामृत करके ये खारी 
अश्र करू अब पान । 
पधारो, भव भव के भगवान | 


बुद्धदेव 

दोन न हो गोपे, सुनो, हीन नहीँ नारी कमी 

भूत - दया - मूर्ति वह मन से, शरीर से ५ 
क्षीण हुआ वन में क्षुधा से में विशेष जब 

मुझको बचाया मातृजाति ने ही खीर से। 
आया जब मार मुझे मारने को वार वार 

अप्सरा - अनीकिनी सजाये हेम-हीर से। 
तुम तो यहाँ थीं, धीर ध्यान ही तुम्हारा वहाँ । 

जुझा, मुझे पीछे कर, -पंचशर वीर से | | 


मेरे निकट तुम्हारी 
तुलना में अन्य कोन सुकुमारी ! 

धमञ्ञ सकी अया यह भी 
बुद्धि गई मार की मारी! 

यशोधरा १४६ 


अन्तिम अस्त्र, तुम्हारा रूप धरे एक अप्सरा आई ; 

सुना था कलकण्ठी से ही कहीं | 
मैंने मन का यह मन्त्र | 

तने पर इतना, जो टूटे नहीं | 
तन्त्री तेरा वह तन्त्र! 


बतलाऊँ मैं क्या अधिक ठुम्हें ठम्हारा कर्म , 
पाला है तुमने जिसे, वही बधू का धर्म) ' 


यशोधरा 
कृतकृत्य हुई गोपा, 
पाया यह योग, भोग, अब जा तू , । 
आ राहुल, बढ़ बेटा ; | 
पूज्य पिता से परम्परा पा तू। 


राहुल 
तात, पेतरक दाय दो, निज शीळ सिखलाओ मुझे , 
प्रणत हूँ मे इन पदों में, मार्ग दिखलाओ मुझे , 
असत से सत में, तिमिर से ज्योति में लाओ मुझे , 
मृत्यु से तुम अमृत में हे पूज्य, पहुँचाओ मुझे । 
तमसो मा ज्योतिर्गमय , 
असतो मा सद्गमय, 


मृत्योर्माऽमृतं गमय । 

2 बुद्धदेव 


बुद्धदेव 
मैं भी कृतकृत्य आज वीर वत्स, आतू, 
स्वाधिकार भागी बन भूरि भूरि भातू। 
सत्प्रकाश ओर अमृत एक साथ पातू, 
बुद्द-शरण, धर्म-शरण, संघ-शरण जा तू। 


राबुळ 

बुद्धं शरणं गच्छामि , 
घम) शरणं गच्छामि , 
संघं दारणं गच्छामि । 


यशोधरा 
ठुम भिक्षुक बनकर आये थे, गोपा वया देती स्वामी १ 
था अनुरूप एक राहुल ही, रहे सदा यह अनुगामी । 
मेरे दुख में भरा विश्वसुख, क्यों न भरू फिर में हामी ! 
बुद्धं शरणं, धमं शरणं, संघं शरणं गच्छामिऽ। 


हरिः ओम शान्तिः 

